pli: Atha kho bhagavā sāyanhasamayaṁ paṭisallānā vuṭṭhito yenupaṭṭhānasālā tenupasaṅkami; upasaṅkamitvā paññatte āsane nisīdi.


nikaya: an

layer: root

title_pli: Aṅguttara Nikāya 6.17 2. Sāraṇīyavagga

pli: Āyasmāpi kho sāriputto sāyanhasamayaṁ paṭisallānā vuṭṭhito yenupaṭṭhānasālā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi.


pli: Āyasmāpi kho mahāmoggallāno …


pli: āyasmāpi kho mahākassapo …


pli: āyasmāpi kho mahākaccāno …


pli: āyasmāpi kho mahākoṭṭhiko …


pli: āyasmāpi kho mahācundo …


pli: āyasmāpi kho mahākappino …


pli: āyasmāpi kho anuruddho …


pli: āyasmāpi kho revato …


pli: āyasmāpi kho ānando sāyanhasamayaṁ paṭisallānā vuṭṭhito yenupaṭṭhānasālā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi.


pli: Atha kho bhagavā bahudeva rattiṁ nisajjāya vītināmetvā uṭṭhāyāsanā vihāraṁ pāvisi.


pli: Tepi kho āyasmanto acirapakkantassa bhagavato uṭṭhāyāsanā yathāvihāraṁ agamaṁsu.


pli: Ye pana tattha bhikkhū navā acirapabbajitā adhunāgatā imaṁ dhammavinayaṁ te yāva sūriyuggamanā kākacchamānā supiṁsu.


pli: Addasā kho bhagavā dibbena cakkhunā visuddhena atikkantamānusakena te bhikkhū yāva sūriyuggamanā kākacchamāne supante.


pli: Disvā yenupaṭṭhānasālā tenupasaṅkami; upasaṅkamitvā paññatte āsane nisīdi.


pli: Nisajja kho bhagavā bhikkhū āmantesi:


pli: “Kahaṁ nu kho, bhikkhave, sāriputto?


pli: Kahaṁ mahāmoggallāno?


pli: Kahaṁ mahākassapo?


pli: Kahaṁ mahākaccāno?


pli: Kahaṁ mahākoṭṭhiko?


pli: Kahaṁ mahācundo?


pli: Kahaṁ mahākappino?


pli: Kahaṁ anuruddho?


pli: Kahaṁ revato?


pli: Kahaṁ ānando?


pli: Kahaṁ nu kho te, bhikkhave, therā sāvakā gatā”ti?


pli: “Tepi kho, bhante, āyasmanto acirapakkantassa bhagavato uṭṭhāyāsanā yathāvihāraṁ agamaṁsū”ti.


pli: “Tena no tumhe, bhikkhave, therā bhikkhū nāgatāti yāva sūriyuggamanā kākacchamānā supatha?


pli: Taṁ kiṁ maññatha, bhikkhave,


pli: api nu tumhehi diṭṭhaṁ vā sutaṁ vā:


pli: ‘rājā khattiyo muddhāvasitto yāvadatthaṁ seyyasukhaṁ passasukhaṁ middhasukhaṁ anuyutto viharanto yāvajīvaṁ rajjaṁ kārento janapadassa vā piyo manāpo’”ti?


pli: “No hetaṁ, bhante”.


pli: “Sādhu, bhikkhave.


pli: Mayāpi kho etaṁ, bhikkhave, neva diṭṭhaṁ na sutaṁ:


pli: ‘rājā khattiyo muddhāvasitto yāvadatthaṁ seyyasukhaṁ passasukhaṁ middhasukhaṁ anuyutto viharanto yāvajīvaṁ rajjaṁ kārento janapadassa vā piyo manāpo’ti.


pli: ‘raṭṭhiko …pe…


pli: pettaṇiko …


pli: senāpatiko …


pli: gāmagāmaṇiko …


pli: pūgagāmaṇiko yāvadatthaṁ seyyasukhaṁ passasukhaṁ middhasukhaṁ anuyutto viharanto yāvajīvaṁ pūgagāmaṇikattaṁ kārento pūgassa vā piyo manāpo’”ti?


pli: ‘pūgagāmaṇiko yāvadatthaṁ seyyasukhaṁ passasukhaṁ middhasukhaṁ anuyutto viharanto yāvajīvaṁ pūgagāmaṇikattaṁ vā kārento pūgassa vā piyo manāpo’ti.


pli: ‘samaṇo vā brāhmaṇo vā yāvadatthaṁ seyyasukhaṁ passasukhaṁ middhasukhaṁ anuyutto indriyesu aguttadvāro bhojane amattaññū jāgariyaṁ ananuyutto avipassako kusalānaṁ dhammānaṁ pubbarattāpararattaṁ bodhipakkhiyānaṁ dhammānaṁ bhāvanānuyogaṁ ananuyutto āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharanto’”ti?


pli: ‘samaṇo vā brāhmaṇo vā yāvadatthaṁ seyyasukhaṁ passasukhaṁ middhasukhaṁ anuyutto indriyesu aguttadvāro bhojane amattaññū jāgariyaṁ ananuyutto avipassako kusalānaṁ dhammānaṁ pubbarattāpararattaṁ bodhipakkhiyānaṁ dhammānaṁ bhāvanānuyogaṁ ananuyutto āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharanto’ti.


pli: Tasmātiha, bhikkhave, evaṁ sikkhitabbaṁ:


pli: ‘indriyesu guttadvārā bhavissāma, bhojane mattaññuno, jāgariyaṁ anuyuttā, vipassakā kusalānaṁ dhammānaṁ, pubbarattāpararattaṁ bodhipakkhiyānaṁ dhammānaṁ, bhāvanānuyogamanuyuttā viharissāmā’ti.


pli: Evañhi vo, bhikkhave, sikkhitabban”ti.


pli: Sattamaṁ.


title_pli: Aṅguttara Nikāya 6 13. Rāgapeyyāla

pli: Aṅguttara Nikāya 6


pli: 13. Rāgapeyyāla


pli: “Dosassa …pe…


pli: mohassa …


pli: kodhassa …


pli: upanāhassa …


pli: makkhassa …


pli: paḷāsassa …


pli: issāya …


pli: macchariyassa …


pli: māyāya …


pli: sāṭheyyassa …


pli: thambhassa …


pli: sārambhassa …


pli: mānassa …


pli: atimānassa …


pli: madassa …


pli: pamādassa abhiññāya …pe…


pli: pariññāya …


pli: parikkhayāya …


pli: pahānāya …


pli: khayāya …


pli: vayāya …


pli: virāgāya …


pli: nirodhāya …


pli: cāgāya …


pli: paṭinissaggāya …pe…


pli: ime cha dhammā bhāvetabbā”ti.


pli: Idamavoca bhagavā.


pli: Attamanā te bhikkhū bhagavato bhāsitaṁ abhinandunti.


pli: Rāgapeyyālaṁ niṭṭhitaṁ.


pli: Chakkanipātapāḷi niṭṭhitā.


title_pli: Aṅguttara Nikāya 6.18 2. Sāraṇīyavagga

pli: Aṅguttara Nikāya 6.18


pli: 2. Sāraṇīyavagga


pli: Macchabandhasutta


pli: Ekaṁ samayaṁ bhagavā kosalesu cārikaṁ carati mahatā bhikkhusaṅghena saddhiṁ.


pli: Addasā kho bhagavā addhānamaggappaṭipanno aññatarasmiṁ padese macchikaṁ macchabandhaṁ macche vadhitvā vadhitvā vikkiṇamānaṁ.


pli: Disvā maggā okkamma aññatarasmiṁ rukkhamūle paññatte āsane nisīdi.


pli: Nisajja kho bhagavā bhikkhū āmantesi:


pli: “passatha no tumhe, bhikkhave, amuṁ macchikaṁ macchabandhaṁ macche vadhitvā vadhitvā vikkiṇamānan”ti?


pli: “Evaṁ, bhante”.


pli: “Taṁ kiṁ maññatha, bhikkhave,


pli: api nu tumhehi diṭṭhaṁ vā sutaṁ vā:


pli: ‘macchiko macchabandho macche vadhitvā vadhitvā vikkiṇamāno tena kammena tena ājīvena hatthiyāyī vā assayāyī vā rathayāyī vā yānayāyī vā bhogabhogī vā mahantaṁ vā bhogakkhandhaṁ ajjhāvasanto’”ti?


pli: “No hetaṁ, bhante”.


pli: “Sādhu, bhikkhave.


pli: Mayāpi kho etaṁ, bhikkhave, neva diṭṭhaṁ na sutaṁ:


pli: ‘macchiko macchabandho macche vadhitvā vadhitvā vikkiṇamāno tena kammena tena ājīvena hatthiyāyī vā assayāyī vā rathayāyī vā yānayāyī vā bhogabhogī vā mahantaṁ vā bhogakkhandhaṁ ajjhāvasanto’ti.


pli: Taṁ kissa hetu?


pli: Te hi so, bhikkhave, macche vajjhe vadhāyupanīte pāpakena manasānupekkhati, tasmā so neva hatthiyāyī hoti na assayāyī na rathayāyī na yānayāyī na bhogabhogī, na mahantaṁ bhogakkhandhaṁ ajjhāvasati.


pli: Taṁ kiṁ maññatha, bhikkhave,


pli: ‘goghātako gāvo vadhitvā vadhitvā vikkiṇamāno tena kammena tena ājīvena hatthiyāyī vā assayāyī vā rathayāyī vā yānayāyī vā bhogabhogī vā mahantaṁ vā bhogakkhandhaṁ ajjhāvasanto’”ti?


pli: ‘goghātako gāvo vadhitvā vadhitvā vikkiṇamāno tena kammena tena ājīvena hatthiyāyī vā assayāyī vā rathayāyī vā yānayāyī vā bhogabhogī vā mahantaṁ vā bhogakkhandhaṁ ajjhāvasanto’ti.


pli: Te hi so, bhikkhave, gāvo vajjhe vadhāyupanīte pāpakena manasānupekkhati, tasmā so neva hatthiyāyī hoti na assayāyī na rathayāyī na yānayāyī na bhogabhogī, na mahantaṁ bhogakkhandhaṁ ajjhāvasati.


pli: ‘orabbhiko …pe…


pli: sūkariko …pe…


pli: sākuṇiko …pe…


pli: māgaviko mage vadhitvā vadhitvā vikkiṇamāno tena kammena tena ājīvena hatthiyāyī vā assayāyī vā rathayāyī vā yānayāyī vā bhogabhogī vā mahantaṁ vā bhogakkhandhaṁ ajjhāvasanto’”ti?


pli: ‘māgaviko mage vadhitvā vadhitvā vikkiṇamāno tena kammena tena ājīvena hatthiyāyī vā assayāyī vā rathayāyī vā yānayāyī vā bhogabhogī vā mahantaṁ vā bhogakkhandhaṁ ajjhāvasanto’ti.


pli: Te hi so, bhikkhave, mage vajjhe vadhāyupanīte pāpakena manasānupekkhati, tasmā so neva hatthiyāyī hoti na assayāyī na rathayāyī na yānayāyī na bhogabhogī, na mahantaṁ bhogakkhandhaṁ ajjhāvasati.


pli: Te hi nāma so, bhikkhave, tiracchānagate pāṇe vajjhe vadhāyupanīte pāpakena manasānupekkhamāno neva hatthiyāyī bhavissati na assayāyī na rathayāyī na yānayāyī na bhogabhogī, na mahantaṁ bhogakkhandhaṁ ajjhāvasissati.


pli: Ko pana vādo yaṁ manussabhūtaṁ vajjhaṁ vadhāyupanītaṁ pāpakena manasānupekkhati.


pli: Tañhi tassa, bhikkhave, hoti dīgharattaṁ ahitāya dukkhāya.


pli: Kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjatī”ti.


pli: Aṭṭhamaṁ.


title_pli: Aṅguttara Nikāya 6.19 2. Sāraṇīyavagga

pli: Aṅguttara Nikāya 6.19


pli: 2. Sāraṇīyavagga


pli: Paṭhamamaraṇassatisutta


pli: Ekaṁ samayaṁ bhagavā nātike viharati giñjakāvasathe.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “maraṇassati, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā.


pli: Bhāvetha no tumhe, bhikkhave, maraṇassatin”ti?


pli: Evaṁ vutte, aññataro bhikkhu bhagavantaṁ etadavoca:


pli: “ahaṁ kho, bhante, bhāvemi maraṇassatin”ti.


pli: “Yathā kathaṁ pana tvaṁ, bhikkhu, bhāvesi maraṇassatin”ti?


pli: “Idha mayhaṁ, bhante, evaṁ hoti:


pli: ‘aho vatāhaṁ rattindivaṁ jīveyyaṁ, bhagavato sāsanaṁ manasi kareyyaṁ, bahu vata me kataṁ assā’ti.


pli: Evaṁ kho ahaṁ, bhante, bhāvemi maraṇassatin”ti.


pli: Aññataropi kho bhikkhu bhagavantaṁ etadavoca:


pli: “ahampi kho, bhante, bhāvemi maraṇassatin”ti.


pli: ‘aho vatāhaṁ divasaṁ jīveyyaṁ, bhagavato sāsanaṁ manasi kareyyaṁ, bahu vata me kataṁ assā’ti.


pli: ‘aho vatāhaṁ tadantaraṁ jīveyyaṁ yadantaraṁ ekapiṇḍapātaṁ bhuñjāmi, bhagavato sāsanaṁ manasi kareyyaṁ, bahu vata me kataṁ assā’ti.


pli: ‘aho vatāhaṁ tadantaraṁ jīveyyaṁ yadantaraṁ cattāro pañca ālope saṅkhāditvā ajjhoharāmi, bhagavato sāsanaṁ manasi kareyyaṁ, bahu vata me kataṁ assā’ti.


pli: ‘aho vatāhaṁ tadantaraṁ jīveyyaṁ yadantaraṁ ekaṁ ālopaṁ saṅkhāditvā ajjhoharāmi, bhagavato sāsanaṁ manasi kareyyaṁ, bahu vata me kataṁ assā’ti.


pli: ‘aho vatāhaṁ tadantaraṁ jīveyyaṁ yadantaraṁ assasitvā vā passasāmi passasitvā vā assasāmi, bhagavato sāsanaṁ manasi kareyyaṁ, bahu vata me kataṁ assā’ti.


pli: Evaṁ vutte, bhagavā te bhikkhū etadavoca:


pli: “yo cāyaṁ, bhikkhave, bhikkhu evaṁ maraṇassatiṁ bhāveti:


pli: Yo cāyaṁ, bhikkhave, bhikkhu evaṁ maraṇassatiṁ bhāveti:


pli: Ime vuccanti, bhikkhave, bhikkhū pamattā viharanti dandhaṁ maraṇassatiṁ bhāventi āsavānaṁ khayāya.


pli: Yo ca khvāyaṁ, bhikkhave, bhikkhu evaṁ maraṇassatiṁ bhāveti:


pli: Ime vuccanti, bhikkhave, bhikkhū appamattā viharanti tikkhaṁ maraṇassatiṁ bhāventi āsavānaṁ khayāya.


pli: Tasmātiha, bhikkhave, evaṁ sikkhitabbaṁ:


pli: ‘appamattā viharissāma, tikkhaṁ maraṇassatiṁ bhāvessāma āsavānaṁ khayāyā’ti.


pli: Evañhi vo, bhikkhave, sikkhitabban”ti.


pli: Navamaṁ.


title_pli: Aṅguttara Nikāya 6.2 1. Āhuneyyavagga

pli: Aṅguttara Nikāya 6.2


pli: 1. Āhuneyyavagga


pli: Dutiyaāhuneyyasutta


pli: “Chahi, bhikkhave, dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassa.


pli: Katamehi chahi?


pli: Idha, bhikkhave, bhikkhu anekavihitaṁ iddhividhaṁ paccanubhoti—ekopi hutvā bahudhā hoti, bahudhāpi hutvā eko hoti; āvibhāvaṁ tirobhāvaṁ; tirokuṭṭaṁ tiropākāraṁ tiropabbataṁ asajjamāno gacchati, seyyathāpi ākāse; pathaviyāpi ummujjanimujjaṁ karoti, seyyathāpi udake; udakepi abhijjamāne gacchati, seyyathāpi pathaviyaṁ; ākāsepi pallaṅkena kamati, seyyathāpi pakkhī sakuṇo; imepi candimasūriye evaṁmahiddhike evaṁmahānubhāve pāṇinā parimasati parimajjati; yāva brahmalokāpi kāyena vasaṁ vatteti.


pli: Dibbāya, sotadhātuyā visuddhāya atikkantamānusikāya ubho sadde suṇāti—dibbe ca mānuse ca, ye dūre santike ca.


pli: Parasattānaṁ parapuggalānaṁ cetasā ceto paricca pajānāti.


pli: Sarāgaṁ vā cittaṁ sarāgaṁ cittanti pajānāti,


pli: vītarāgaṁ vā cittaṁ …


pli: sadosaṁ vā cittaṁ …


pli: vītadosaṁ vā cittaṁ …


pli: samohaṁ vā cittaṁ …


pli: vītamohaṁ vā cittaṁ …


pli: saṅkhittaṁ vā cittaṁ …


pli: vikkhittaṁ vā cittaṁ …


pli: mahaggataṁ vā cittaṁ …


pli: amahaggataṁ vā cittaṁ …


pli: sauttaraṁ vā cittaṁ …


pli: anuttaraṁ vā cittaṁ …


pli: samāhitaṁ vā cittaṁ …


pli: asamāhitaṁ vā cittaṁ …


pli: vimuttaṁ vā cittaṁ …


pli: avimuttaṁ vā cittaṁ avimuttaṁ cittanti pajānāti.


pli: Anekavihitaṁ pubbenivāsaṁ anussarati, seyyathidaṁ—ekampi jātiṁ dvepi jātiyo …pe…. Iti sākāraṁ sauddesaṁ anekavihitaṁ pubbenivāsaṁ anussarati.


pli: Dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāti: ‘ime vata bhonto sattā kāyaduccaritena samannāgatā vacīduccaritena samannāgatā manoduccaritena samannāgatā ariyānaṁ upavādakā micchādiṭṭhikā micchādiṭṭhikammasamādānā, te kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā. Ime vā pana bhonto sattā kāyasucaritena samannāgatā vacīsucaritena samannāgatā manosucaritena samannāgatā ariyānaṁ anupavādakā sammādiṭṭhikā sammādiṭṭhikammasamādānā, te kāyassa bhedā paraṁ maraṇā sugatiṁ saggaṁ lokaṁ upapannā’ti. Iti dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāti.


pli: Āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Imehi kho, bhikkhave, chahi dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassā”ti.


pli: Dutiyaṁ.


title_pli: Aṅguttara Nikāya 6.20 2. Sāraṇīyavagga

pli: Aṅguttara Nikāya 6.20


pli: 2. Sāraṇīyavagga


pli: Dutiyamaraṇassatisutta


pli: Ekaṁ samayaṁ bhagavā nātike viharati giñjakāvasathe.


pli: Tatra kho bhagavā bhikkhū āmantesi:


pli: “maraṇassati, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā.


pli: Kathaṁ bhāvitā ca, bhikkhave, maraṇassati kathaṁ bahulīkatā mahapphalā hoti mahānisaṁsā amatogadhā amatapariyosānā?


pli: Idha, bhikkhave, bhikkhu divase nikkhante rattiyā patihitāya iti paṭisañcikkhati:


pli: ‘bahukā kho me paccayā maraṇassa—


pli: ahi vā maṁ ḍaṁseyya, vicchiko vā maṁ ḍaṁseyya, satapadī vā maṁ ḍaṁseyya;


pli: tena me assa kālakiriyā, so mamassa antarāyo.


pli: Upakkhalitvā vā papateyyaṁ, bhattaṁ vā me bhuttaṁ byāpajjeyya, pittaṁ vā me kuppeyya, semhaṁ vā me kuppeyya, satthakā vā me vātā kuppeyyuṁ;


pli: tena me assa kālakiriyā, so mamassa antarāyo’ti.


pli: Tena, bhikkhave, bhikkhunā iti paṭisañcikkhitabbaṁ:


pli: ‘atthi nu kho me pāpakā akusalā dhammā appahīnā, ye me assu rattiṁ kālaṁ karontassa antarāyāyā’ti.


pli: Sace, bhikkhave, bhikkhu paccavekkhamāno evaṁ jānāti:


pli: ‘atthi me pāpakā akusalā dhammā appahīnā, ye me assu rattiṁ kālaṁ karontassa antarāyāyā’ti, tena, bhikkhave, bhikkhunā tesaṁyeva pāpakānaṁ akusalānaṁ dhammānaṁ pahānāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Seyyathāpi, bhikkhave, ādittacelo vā ādittasīso vā tasseva celassa vā sīsassa vā nibbāpanāya adhimattaṁ chandañca vāyāmañca ussāhañca ussoḷhiñca appaṭivāniñca satiñca sampajaññañca kareyya;


pli: evamevaṁ kho, bhikkhave, tena bhikkhunā tesaṁyeva pāpakānaṁ akusalānaṁ dhammānaṁ pahānāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Sace pana, bhikkhave, bhikkhu paccavekkhamāno evaṁ jānāti:


pli: ‘natthi me pāpakā akusalā dhammā appahīnā, ye me assu rattiṁ kālaṁ karontassa antarāyāyā’ti, tena, bhikkhave, bhikkhunā teneva pītipāmojjena vihātabbaṁ ahorattānusikkhinā kusalesu dhammesu.


pli: Idha pana, bhikkhave, bhikkhu rattiyā nikkhantāya divase patihite iti paṭisañcikkhati:


pli: tena me assa kālakiriyā so mamassa antarāyo.


pli: tena me assa kālakiriyā so mamassa antarāyo’ti.


pli: ‘atthi nu kho me pāpakā akusalā dhammā appahīnā, ye me assu divā kālaṁ karontassa antarāyāyā’ti.


pli: ‘atthi me pāpakā akusalā dhammā appahīnā, ye me assu divā kālaṁ karontassa antarāyāyā’ti, tena, bhikkhave, bhikkhunā tesaṁyeva pāpakānaṁ akusalānaṁ dhammānaṁ pahānāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: ‘natthi me pāpakā akusalā dhammā appahīnā, ye me assu divā kālaṁ karontassa antarāyāyā’ti, tena, bhikkhave, bhikkhunā teneva pītipāmojjena vihātabbaṁ ahorattānusikkhinā kusalesu dhammesu.


pli: Evaṁ bhāvitā kho, bhikkhave, maraṇassati evaṁ bahulīkatā mahapphalā hoti mahānisaṁsā amatogadhā amatapariyosānā”ti.


pli: Dasamaṁ.


pli: Sāraṇīyavaggo dutiyo.


pli: Tassuddānaṁ


pli: Dve sāraṇī nisāraṇīyaṁ,


pli: bhaddakaṁ anutappiyaṁ;


pli: Nakulaṁ soppamacchā ca,


pli: dve honti maraṇassatīti.


title_pli: Aṅguttara Nikāya 6.21 3. Anuttariyavagga

pli: Aṅguttara Nikāya 6.21


pli: 3. Anuttariyavagga


pli: Sāmakasutta


pli: Ekaṁ samayaṁ bhagavā sakkesu viharati sāmagāmake pokkharaṇiyāyaṁ.


pli: Atha kho aññatarā devatā abhikkantāya rattiyā abhikkantavaṇṇā kevalakappaṁ pokkharaṇiyaṁ obhāsetvā yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ aṭṭhāsi. Ekamantaṁ ṭhitā kho sā devatā bhagavantaṁ etadavoca:


pli: “Tayome, bhante, dhammā bhikkhuno parihānāya saṁvattanti.


pli: Katame tayo?


pli: Kammārāmatā, bhassārāmatā, niddārāmatā—


pli: ime kho, bhante, tayo dhammā bhikkhuno parihānāya saṁvattantī”ti.


pli: Idamavoca sā devatā.


pli: Samanuñño satthā ahosi.


pli: Atha kho sā devatā “samanuñño me satthā”ti bhagavantaṁ abhivādetvā padakkhiṇaṁ katvā tatthevantaradhāyi.


pli: Atha kho bhagavā tassā rattiyā accayena bhikkhū āmantesi:


pli: “imaṁ, bhikkhave, rattiṁ aññatarā devatā abhikkantāya rattiyā abhikkantavaṇṇā kevalakappaṁ pokkharaṇiyaṁ obhāsetvā yenāhaṁ tenupasaṅkami; upasaṅkamitvā maṁ abhivādetvā ekamantaṁ aṭṭhāsi. Ekamantaṁ ṭhitā kho, bhikkhave, sā devatā maṁ etadavoca:


pli: ‘tayome, bhante, dhammā bhikkhuno parihānāya saṁvattanti.


pli: ime kho, bhante, tayo dhammā bhikkhuno parihānāya saṁvattantī’ti.


pli: Idamavoca, bhikkhave, sā devatā.


pli: Idaṁ vatvā maṁ abhivādetvā padakkhiṇaṁ katvā tatthevantaradhāyi.


pli: Tesaṁ vo, bhikkhave, alābhā tesaṁ dulladdhaṁ, ye vo devatāpi jānanti kusalehi dhammehi parihāyamāne.


pli: Aparepi, bhikkhave, tayo parihāniye dhamme desessāmi.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “katame ca, bhikkhave, tayo parihāniyā dhammā?


pli: ime kho, bhikkhave, tayo parihāniyā dhammā.


pli: Ye hi keci, bhikkhave, atītamaddhānaṁ parihāyiṁsu kusalehi dhammehi, sabbete imeheva chahi dhammehi parihāyiṁsu kusalehi dhammehi.


pli: Yepi hi keci, bhikkhave, anāgatamaddhānaṁ parihāyissanti kusalehi dhammehi, sabbete imeheva chahi dhammehi parihāyissanti kusalehi dhammehi.


pli: Yepi hi keci, bhikkhave, etarahi parihāyanti kusalehi dhammehi, sabbete imeheva chahi dhammehi parihāyanti kusalehi dhammehī”ti.


pli: Paṭhamaṁ.


title_pli: Aṅguttara Nikāya 6.22 3. Anuttariyavagga

pli: Aṅguttara Nikāya 6.22


pli: 3. Anuttariyavagga


pli: Aparihāniyasutta


pli: “Chayime, bhikkhave, aparihāniye dhamme desessāmi, taṁ suṇātha …pe…


pli: katame ca, bhikkhave, cha aparihāniyā dhammā?


pli: Na kammārāmatā, na bhassārāmatā, na niddārāmatā, na saṅgaṇikārāmatā, sovacassatā, kalyāṇamittatā—


pli: ime kho, bhikkhave, cha aparihāniyā dhammā.


pli: Ye hi keci, bhikkhave, atītamaddhānaṁ na parihāyiṁsu kusalehi dhammehi, sabbete imeheva chahi dhammehi na parihāyiṁsu kusalehi dhammehi.


pli: Yepi hi keci, bhikkhave, anāgatamaddhānaṁ na parihāyissanti kusalehi dhammehi, sabbete imeheva chahi dhammehi na parihāyissanti kusalehi dhammehi.


pli: Yepi hi keci, bhikkhave, etarahi na parihāyanti kusalehi dhammehi, sabbete imeheva chahi dhammehi na parihāyanti kusalehi dhammehī”ti.


pli: Dutiyaṁ.


title_pli: Aṅguttara Nikāya 6.23 3. Anuttariyavagga

pli: Aṅguttara Nikāya 6.23


pli: Bhayasutta


pli: “‘Bhayan’ti, bhikkhave, kāmānametaṁ adhivacanaṁ;


pli: ‘dukkhan’ti, bhikkhave, kāmānametaṁ adhivacanaṁ;


pli: ‘rogo’ti, bhikkhave, kāmānametaṁ adhivacanaṁ;


pli: ‘gaṇḍo’ti, bhikkhave, kāmānametaṁ adhivacanaṁ;


pli: ‘saṅgo’ti, bhikkhave, kāmānametaṁ adhivacanaṁ;


pli: ‘paṅko’ti, bhikkhave, kāmānametaṁ adhivacanaṁ.


pli: Kasmā ca, bhikkhave, ‘bhayan’ti kāmānametaṁ adhivacanaṁ?


pli: Kāmarāgarattāyaṁ, bhikkhave, chandarāgavinibaddho diṭṭhadhammikāpi bhayā na parimuccati, samparāyikāpi bhayā na parimuccati, tasmā ‘bhayan’ti kāmānametaṁ adhivacanaṁ.


pli: Kasmā ca, bhikkhave, dukkhanti …pe…


pli: rogoti …


pli: gaṇḍoti …


pli: saṅgoti …


pli: paṅkoti kāmānametaṁ adhivacanaṁ?


pli: Kāmarāgarattāyaṁ, bhikkhave, chandarāgavinibaddho diṭṭhadhammikāpi paṅkā na parimuccati, samparāyikāpi paṅkā na parimuccati, tasmā ‘paṅko’ti kāmānametaṁ adhivacananti.


pli: Bhayaṁ dukkhaṁ rogo gaṇḍo,


pli: saṅgo paṅko ca ubhayaṁ;


pli: Ete kāmā pavuccanti,


pli: yattha satto puthujjano.


pli: Upādāne bhayaṁ disvā,


pli: jātimaraṇasambhave;


pli: Anupādā vimuccanti,


pli: jātimaraṇasaṅkhaye.


pli: Te khemappattā sukhino,


pli: diṭṭhadhammābhinibbutā;


pli: Sabbaverabhayātītā,


pli: sabbadukkhaṁ upaccagun”ti.


pli: Tatiyaṁ.


title_pli: Aṅguttara Nikāya 6.24 3. Anuttariyavagga

pli: Aṅguttara Nikāya 6.24


pli: 3. Anuttariyavagga


pli: Himavantasutta


pli: “Chahi, bhikkhave, dhammehi samannāgato bhikkhu himavantaṁ pabbatarājaṁ padāleyya, ko pana vādo chavāya avijjāya.


pli: Katamehi chahi?


pli: Idha, bhikkhave, bhikkhu samādhissa samāpattikusalo hoti, samādhissa ṭhitikusalo hoti, samādhissa vuṭṭhānakusalo hoti, samādhissa kallitakusalo hoti, samādhissa gocarakusalo hoti, samādhissa abhinīhārakusalo hoti.


pli: Imehi kho, bhikkhave, chahi dhammehi samannāgato bhikkhu himavantaṁ pabbatarājaṁ padāleyya, ko pana vādo chavāya avijjāyā”ti.


pli: Catutthaṁ.


title_pli: Aṅguttara Nikāya 6.25 3. Anuttariyavagga

pli: Aṅguttara Nikāya 6.25


pli: Anussatiṭṭhānasutta


pli: Katamāni cha?


pli: Idha, bhikkhave, ariyasāvako tathāgataṁ anussarati:


pli: ‘itipi so bhagavā …pe… satthā devamanussānaṁ buddho bhagavā’ti.


pli: Yasmiṁ, bhikkhave, samaye ariyasāvako tathāgataṁ anussarati, nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: ujugatamevassa tasmiṁ samaye cittaṁ hoti, nikkhantaṁ muttaṁ vuṭṭhitaṁ gedhamhā.


pli: ‘Gedho’ti kho, bhikkhave, pañcannetaṁ kāmaguṇānaṁ adhivacanaṁ.


pli: Idampi kho, bhikkhave, ārammaṇaṁ karitvā evam’idhekacce sattā visujjhanti.


pli: Puna caparaṁ, bhikkhave, ariyasāvako dhammaṁ anussarati:


pli: ‘svākkhāto bhagavatā dhammo …pe… paccattaṁ veditabbo viññūhī’ti.


pli: Yasmiṁ, bhikkhave, samaye ariyasāvako dhammaṁ anussarati, nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: Puna caparaṁ, bhikkhave, ariyasāvako saṅghaṁ anussarati:


pli: ‘suppaṭipanno bhagavato sāvakasaṅgho …pe… anuttaraṁ puññakkhettaṁ lokassā’ti.


pli: Yasmiṁ, bhikkhave, samaye ariyasāvako saṅghaṁ anussarati, nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: Puna caparaṁ, bhikkhave, ariyasāvako attano sīlāni anussarati akhaṇḍāni …pe… samādhisaṁvattanikāni.


pli: Yasmiṁ, bhikkhave, samaye ariyasāvako sīlaṁ anussarati, nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: Puna caparaṁ, bhikkhave, ariyasāvako attano cāgaṁ anussarati:


pli: ‘lābhā vata me. Suladdhaṁ vata me …pe…


pli: yācayogo dānasaṁvibhāgarato’ti.


pli: …pe…


pli: Evam’idhekacce sattā visujjhanti.


pli: Puna caparaṁ, bhikkhave, ariyasāvako devatā anussarati:


pli: ‘santi devā cātumahārājikā, santi devā tāvatiṁsā, santi devā yāmā, santi devā tusitā, santi devā nimmānaratino, santi devā paranimmitavasavattino, santi devā brahmakāyikā, santi devā tatuttari.


pli: Yathārūpāya saddhāya samannāgatā tā devatā ito cutā tattha upapannā; mayhampi tathārūpā saddhā saṁvijjati.


pli: Yathārūpena sīlena …


pli: sutena …


pli: cāgena …


pli: paññāya samannāgatā tā devatā ito cutā tattha upapannā; mayhampi tathārūpā paññā saṁvijjatī’ti.


pli: Yasmiṁ, bhikkhave, samaye ariyasāvako attano ca tāsañca devatānaṁ saddhañca sīlañca sutañca cāgañca paññañca anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: ujugatamevassa tasmiṁ samaye cittaṁ hoti, nikkhantaṁ muttaṁ vuṭṭhitaṁ gedhamhā.


pli: ‘Gedho’ti kho, bhikkhave, pañcannetaṁ kāmaguṇānaṁ adhivacanaṁ.


pli: Idampi kho, bhikkhave, ārammaṇaṁ karitvā evam’idhekacce sattā visujjhanti.


pli: Imāni kho, bhikkhave, cha anussatiṭṭhānānī”ti.


pli: Pañcamaṁ.


title_pli: Aṅguttara Nikāya 6.26 3. Anuttariyavagga

pli: Aṅguttara Nikāya 6.26


pli: 3. Anuttariyavagga


pli: Mahākaccānasutta


pli: Tatra kho āyasmā mahākaccāno bhikkhū āmantesi:


pli: “āvuso bhikkhave”ti.


pli: “Āvuso”ti kho te bhikkhū āyasmato mahākaccānassa paccassosuṁ.


pli: Āyasmā mahākaccāno etadavoca:


pli: “acchariyaṁ, āvuso;


pli: abbhutaṁ, āvuso.


pli: Yāvañcidaṁ tena bhagavatā jānatā passatā arahatā sammāsambuddhena sambādhe okāsādhigamo anubuddho sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ cha anussatiṭṭhānāni.


pli: Katamāni cha?


pli: Idhāvuso, ariyasāvako tathāgataṁ anussarati:


pli: ‘itipi so bhagavā …pe… satthā devamanussānaṁ buddho bhagavā’ti.


pli: Yasmiṁ, āvuso, samaye ariyasāvako tathāgataṁ anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: ujugatamevassa tasmiṁ samaye cittaṁ hoti, nikkhantaṁ muttaṁ vuṭṭhitaṁ gedhamhā.


pli: ‘Gedho’ti kho, āvuso, pañcannetaṁ kāmaguṇānaṁ adhivacanaṁ.


pli: Sa kho so, āvuso, ariyasāvako sabbaso ākāsasamena cetasā viharati vipulena mahaggatena appamāṇena averena abyāpajjena.


pli: Idampi kho, āvuso, ārammaṇaṁ karitvā evam’idhekacce sattā visuddhidhammā bhavanti.


pli: Puna caparaṁ, āvuso, ariyasāvako dhammaṁ anussarati:


pli: ‘svākkhāto bhagavatā dhammo …pe… paccattaṁ veditabbo viññūhī’ti.


pli: Yasmiṁ, āvuso, samaye ariyasāvako dhammaṁ anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: Puna caparaṁ, āvuso, ariyasāvako saṅghaṁ anussarati:


pli: ‘suppaṭipanno bhagavato sāvakasaṅgho …pe… anuttaraṁ puññakkhettaṁ lokassā’ti.


pli: Yasmiṁ, āvuso, samaye ariyasāvako saṅghaṁ anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: Puna caparaṁ, āvuso, ariyasāvako attano sīlāni anussarati akhaṇḍāni …pe… samādhisaṁvattanikāni.


pli: Yasmiṁ, āvuso, samaye ariyasāvako attano sīlaṁ anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: Puna caparaṁ, āvuso, ariyasāvako attano cāgaṁ anussarati:


pli: ‘lābhā vata me, suladdhaṁ vata me …pe…


pli: yācayogo dānasaṁvibhāgarato’ti.


pli: Yasmiṁ, āvuso, samaye ariyasāvako attano cāgaṁ anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: Puna caparaṁ, āvuso, ariyasāvako devatā anussarati:


pli: ‘santi devā cātumahārājikā, santi devā …pe… tatuttari.


pli: Yathārūpāya saddhāya samannāgatā tā devatā ito cutā tattha upapannā; mayhampi tathārūpā saddhā saṁvijjati.


pli: Yathārūpena sīlena …


pli: sutena …


pli: cāgena …


pli: paññāya samannāgatā tā devatā ito cutā tattha upapannā; mayhampi tathārūpā paññā saṁvijjatī’ti.


pli: Yasmiṁ, āvuso, samaye ariyasāvako attano ca tāsañca devatānaṁ saddhañca sīlañca sutañca cāgañca paññañca anussarati nevassa tasmiṁ samaye rāgapariyuṭṭhitaṁ cittaṁ hoti, na dosapariyuṭṭhitaṁ cittaṁ hoti, na mohapariyuṭṭhitaṁ cittaṁ hoti;


pli: ujugatamevassa tasmiṁ samaye cittaṁ hoti, nikkhantaṁ muttaṁ vuṭṭhitaṁ gedhamhā.


pli: ‘Gedho’ti kho, āvuso, pañcannetaṁ kāmaguṇānaṁ adhivacanaṁ.


pli: Sa kho so, āvuso, ariyasāvako sabbaso ākāsasamena cetasā viharati vipulena mahaggatena appamāṇena averena abyāpajjena.


pli: Idampi kho, āvuso, ārammaṇaṁ karitvā evam’idhekacce sattā visuddhidhammā bhavanti.


pli: Acchariyaṁ, āvuso, abbhutaṁ, āvuso.


pli: Yāvañcidaṁ tena bhagavatā jānatā passatā arahatā sammāsambuddhena sambādhe okāsādhigamo anubuddho sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ cha anussatiṭṭhānānī”ti.


pli: Chaṭṭhaṁ.


title_pli: Aṅguttara Nikāya 6.27 3. Anuttariyavagga

pli: Aṅguttara Nikāya 6.27


pli: 3. Anuttariyavagga


pli: Paṭhamasamayasutta


pli: Atha kho aññataro bhikkhu yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho so bhikkhu bhagavantaṁ etadavoca:


pli: “kati nu kho, bhante, samayā manobhāvanīyassa bhikkhuno dassanāya upasaṅkamitun”ti?


pli: “Chayime, bhikkhu, samayā manobhāvanīyassa bhikkhuno dassanāya upasaṅkamituṁ.


pli: Katame cha?


pli: Idha, bhikkhu, yasmiṁ samaye bhikkhu kāmarāgapariyuṭṭhitena cetasā viharati kāmarāgaparetena, uppannassa ca kāmarāgassa nissaraṇaṁ yathābhūtaṁ nappajānāti tasmiṁ samaye manobhāvanīyo bhikkhu upasaṅkamitvā evamassa vacanīyo:


pli: ‘ahaṁ kho, āvuso, kāmarāgapariyuṭṭhitena cetasā viharāmi kāmarāgaparetena, uppannassa ca kāmarāgassa nissaraṇaṁ yathābhūtaṁ nappajānāmi.


pli: Sādhu vata me āyasmā kāmarāgassa pahānāya dhammaṁ desetū’ti.


pli: Tassa manobhāvanīyo bhikkhu kāmarāgassa pahānāya dhammaṁ deseti.


pli: Ayaṁ, bhikkhu, paṭhamo samayo manobhāvanīyassa bhikkhuno dassanāya upasaṅkamituṁ.


pli: Puna caparaṁ, bhikkhu, yasmiṁ samaye bhikkhu byāpādapariyuṭṭhitena cetasā viharati byāpādaparetena, uppannassa ca byāpādassa nissaraṇaṁ yathābhūtaṁ nappajānāti tasmiṁ samaye manobhāvanīyo bhikkhu upasaṅkamitvā evamassa vacanīyo:


pli: ‘ahaṁ kho, āvuso, byāpādapariyuṭṭhitena cetasā viharāmi byāpādaparetena, uppannassa ca byāpādassa nissaraṇaṁ yathābhūtaṁ nappajānāmi.


pli: Sādhu vata me āyasmā byāpādassa pahānāya dhammaṁ desetū’ti.


pli: Tassa manobhāvanīyo bhikkhu byāpādassa pahānāya dhammaṁ deseti.


pli: Ayaṁ, bhikkhu, dutiyo samayo manobhāvanīyassa bhikkhuno dassanāya upasaṅkamituṁ.


pli: Puna caparaṁ, bhikkhu, yasmiṁ samaye bhikkhu thinamiddhapariyuṭṭhitena cetasā viharati thinamiddhaparetena, uppannassa ca thinamiddhassa nissaraṇaṁ yathābhūtaṁ nappajānāti tasmiṁ samaye manobhāvanīyo bhikkhu upasaṅkamitvā evamassa vacanīyo:


pli: ‘ahaṁ kho, āvuso, thinamiddhapariyuṭṭhitena cetasā viharāmi thinamiddhaparetena, uppannassa ca thinamiddhassa nissaraṇaṁ yathābhūtaṁ nappajānāmi.


pli: Sādhu vata me āyasmā thinamiddhassa pahānāya dhammaṁ desetū’ti.


pli: Tassa manobhāvanīyo bhikkhu thinamiddhassa pahānāya dhammaṁ deseti.


pli: Ayaṁ, bhikkhu, tatiyo samayo manobhāvanīyassa bhikkhuno dassanāya upasaṅkamituṁ.


pli: Puna caparaṁ, bhikkhu, yasmiṁ samaye bhikkhu uddhaccakukkuccapariyuṭṭhitena cetasā viharati uddhaccakukkuccaparetena, uppannassa ca uddhaccakukkuccassa nissaraṇaṁ yathābhūtaṁ nappajānāti tasmiṁ samaye manobhāvanīyo bhikkhu upasaṅkamitvā evamassa vacanīyo:


pli: ‘ahaṁ kho, āvuso, uddhaccakukkuccapariyuṭṭhitena cetasā viharāmi uddhaccakukkuccaparetena, uppannassa ca uddhaccakukkuccassa nissaraṇaṁ yathābhūtaṁ nappajānāmi.


pli: Sādhu vata me āyasmā uddhaccakukkuccassa pahānāya dhammaṁ desetū’ti.


pli: Tassa manobhāvanīyo bhikkhu uddhaccakukkuccassa pahānāya dhammaṁ deseti.


pli: Ayaṁ, bhikkhu, catuttho samayo manobhāvanīyassa bhikkhuno dassanāya upasaṅkamituṁ.


pli: Puna caparaṁ, bhikkhu, yasmiṁ samaye bhikkhu vicikicchāpariyuṭṭhitena cetasā viharati vicikicchāparetena, uppannāya ca vicikicchāya nissaraṇaṁ yathābhūtaṁ nappajānāti tasmiṁ samaye manobhāvanīyo bhikkhu upasaṅkamitvā evamassa vacanīyo:


pli: ‘ahaṁ, āvuso, vicikicchāpariyuṭṭhitena cetasā viharāmi vicikicchāparetena, uppannāya ca vicikicchāya nissaraṇaṁ yathābhūtaṁ nappajānāmi.


pli: Sādhu vata me āyasmā vicikicchāya pahānāya dhammaṁ desetū’ti.


pli: Tassa manobhāvanīyo bhikkhu vicikicchāya pahānāya dhammaṁ deseti.


pli: Ayaṁ, bhikkhu, pañcamo samayo manobhāvanīyassa bhikkhuno dassanāya upasaṅkamituṁ.


pli: Puna caparaṁ, bhikkhu, yasmiṁ samaye bhikkhu yaṁ nimittaṁ āgamma yaṁ nimittaṁ manasikaroto anantarā āsavānaṁ khayo hoti taṁ nimittaṁ nappajānāti tasmiṁ samaye manobhāvanīyo bhikkhu upasaṅkamitvā evamassa vacanīyo:


pli: ‘ahaṁ kho, āvuso, yaṁ nimittaṁ āgamma yaṁ nimittaṁ manasikaroto anantarā āsavānaṁ khayo hoti, taṁ nimittaṁ nappajānāmi.


pli: Sādhu vata me āyasmā āsavānaṁ khayāya dhammaṁ desetū’ti.


pli: Tassa manobhāvanīyo bhikkhu āsavānaṁ khayāya dhammaṁ deseti.


pli: Ayaṁ, bhikkhu, chaṭṭho samayo manobhāvanīyassa bhikkhuno dassanāya upasaṅkamituṁ.


pli: Ime kho, bhikkhu, cha samayā manobhāvanīyassa bhikkhuno dassanāya upasaṅkamitun”ti.


pli: Sattamaṁ.


title_pli: Aṅguttara Nikāya 6.28 3. Anuttariyavagga

pli: Aṅguttara Nikāya 6.28


pli: 3. Anuttariyavagga


pli: Dutiyasamayasutta


pli: Ekaṁ samayaṁ sambahulā therā bhikkhū bārāṇasiyaṁ viharanti isipatane migadāye.


pli: Atha kho tesaṁ therānaṁ bhikkhūnaṁ pacchābhattaṁ piṇḍapātapaṭikkantānaṁ maṇḍalamāḷe sannisinnānaṁ sannipatitānaṁ ayamantarākathā udapādi:


pli: “ko nu kho, āvuso, samayo manobhāvanīyassa bhikkhuno dassanāya upasaṅkamitun”ti?


pli: Evaṁ vutte, aññataro bhikkhu there bhikkhū etadavoca:


pli: “yasmiṁ, āvuso, samaye manobhāvanīyo bhikkhu pacchābhattaṁ piṇḍapātapaṭikkanto pāde pakkhāletvā nisinno hoti pallaṅkaṁ ābhujitvā ujuṁ kāyaṁ paṇidhāya parimukhaṁ satiṁ upaṭṭhapetvā, so samayo manobhāvanīyassa bhikkhuno dassanāya upasaṅkamitun”ti.


pli: Evaṁ vutte, aññataro bhikkhu taṁ bhikkhuṁ etadavoca:


pli: “na kho, āvuso, so samayo manobhāvanīyassa bhikkhuno dassanāya upasaṅkamituṁ.


pli: Yasmiṁ, āvuso, samaye manobhāvanīyo bhikkhu pacchābhattaṁ piṇḍapātapaṭikkanto pāde pakkhāletvā nisinno hoti pallaṅkaṁ ābhujitvā ujuṁ kāyaṁ paṇidhāya parimukhaṁ satiṁ upaṭṭhapetvā, cārittakilamathopissa tasmiṁ samaye appaṭippassaddho hoti, bhattakilamathopissa tasmiṁ samaye appaṭippassaddho hoti.


pli: Tasmā so asamayo manobhāvanīyassa bhikkhuno dassanāya upasaṅkamituṁ.


pli: Yasmiṁ, āvuso, samaye manobhāvanīyo bhikkhu sāyanhasamayaṁ paṭisallānā vuṭṭhito vihārapacchāyāyaṁ nisinno hoti pallaṅkaṁ ābhujitvā ujuṁ kāyaṁ paṇidhāya parimukhaṁ satiṁ upaṭṭhapetvā, so samayo manobhāvanīyassa bhikkhuno dassanāya upasaṅkamitun”ti.


pli: Yasmiṁ, āvuso, samaye manobhāvanīyo bhikkhu sāyanhasamayaṁ paṭisallānā vuṭṭhito vihārapacchāyāyaṁ nisinno hoti pallaṅkaṁ ābhujitvā ujuṁ kāyaṁ paṇidhāya parimukhaṁ satiṁ upaṭṭhapetvā, yadevassa divā samādhinimittaṁ manasikataṁ hoti tadevassa tasmiṁ samaye samudācarati.


pli: Yasmiṁ, āvuso, samaye manobhāvanīyo bhikkhu rattiyā paccūsasamayaṁ paccuṭṭhāya nisinno hoti pallaṅkaṁ ābhujitvā ujuṁ kāyaṁ paṇidhāya parimukhaṁ satiṁ upaṭṭhapetvā, so samayo manobhāvanīyassa bhikkhuno dassanāya upasaṅkamitun”ti.


pli: Yasmiṁ, āvuso, samaye manobhāvanīyo bhikkhu rattiyā paccūsasamayaṁ paccuṭṭhāya nisinno hoti pallaṅkaṁ ābhujitvā ujuṁ kāyaṁ paṇidhāya parimukhaṁ satiṁ upaṭṭhapetvā, ojaṭṭhāyissa tasmiṁ samaye kāyo hoti phāsussa hoti buddhānaṁ sāsanaṁ manasi kātuṁ.


pli: Tasmā so asamayo manobhāvanīyassa bhikkhuno dassanāya upasaṅkamitun”ti.


pli: Evaṁ vutte āyasmā mahākaccāno there bhikkhū etadavoca:


pli: “sammukhā metaṁ, āvuso, bhagavato sutaṁ sammukhā paṭiggahitaṁ:


pli: ‘chayime, bhikkhu, samayā manobhāvanīyassa bhikkhuno dassanāya upasaṅkamituṁ.


pli: Katame cha?


pli: Idha, bhikkhu, yasmiṁ samaye bhikkhu kāmarāgapariyuṭṭhitena cetasā viharati kāmarāgaparetena, uppannassa ca kāmarāgassa nissaraṇaṁ yathābhūtaṁ nappajānāti, tasmiṁ samaye manobhāvanīyo bhikkhu upasaṅkamitvā evamassa vacanīyo:


pli: “ahaṁ kho, āvuso, kāmarāgapariyuṭṭhitena cetasā viharāmi kāmarāgaparetena, uppannassa ca kāmarāgassa nissaraṇaṁ yathābhūtaṁ nappajānāmi.


pli: Sādhu vata me āyasmā kāmarāgassa pahānāya dhammaṁ desetū”ti.


pli: Tassa manobhāvanīyo bhikkhu kāmarāgassa pahānāya dhammaṁ deseti.


pli: Ayaṁ, bhikkhu, paṭhamo samayo manobhāvanīyassa bhikkhuno dassanāya upasaṅkamituṁ.


pli: Puna caparaṁ, bhikkhu, yasmiṁ samaye bhikkhu byāpādapariyuṭṭhitena cetasā viharati …pe….


pli: Thinamiddhapariyuṭṭhitena cetasā viharati ….


pli: Uddhaccakukkuccapariyuṭṭhitena cetasā viharati ….


pli: Vicikicchāpariyuṭṭhitena cetasā viharati ….


pli: Yaṁ nimittaṁ āgamma yaṁ nimittaṁ manasikaroto anantarā āsavānaṁ khayo hoti, taṁ nimittaṁ na jānāti na passati, tasmiṁ samaye manobhāvanīyo bhikkhu upasaṅkamitvā evamassa vacanīyo:


pli: “ahaṁ kho, āvuso, yaṁ nimittaṁ āgamma yaṁ nimittaṁ manasikaroto anantarā āsavānaṁ khayo hoti taṁ nimittaṁ na jānāmi na passāmi.


pli: Sādhu vata me āyasmā āsavānaṁ khayāya dhammaṁ desetū”ti.


pli: Tassa manobhāvanīyo bhikkhu āsavānaṁ khayāya dhammaṁ deseti.


pli: Ayaṁ, bhikkhu, chaṭṭho samayo manobhāvanīyassa bhikkhuno dassanāya upasaṅkamituṁ’.


pli: Sammukhā metaṁ, āvuso, bhagavato sutaṁ sammukhā paṭiggahitaṁ:


pli: ‘ime kho, bhikkhu, cha samayā manobhāvanīyassa bhikkhuno dassanāya upasaṅkamitun’”ti.


pli: Aṭṭhamaṁ.


title_pli: Aṅguttara Nikāya 6.29 3. Anuttariyavagga

pli: Aṅguttara Nikāya 6.29


pli: 3. Anuttariyavagga


pli: Udāyīsutta


pli: Atha kho bhagavā āyasmantaṁ udāyiṁ āmantesi:


pli: “kati nu kho, udāyi, anussatiṭṭhānānī”ti?


pli: Evaṁ vutte, āyasmā udāyī tuṇhī ahosi.


pli: Dutiyampi kho bhagavā āyasmantaṁ udāyiṁ āmantesi:


pli: Dutiyampi kho āyasmā udāyī tuṇhī ahosi.


pli: Tatiyampi kho bhagavā āyasmantaṁ udāyiṁ āmantesi:


pli: Tatiyampi kho āyasmā udāyī tuṇhī ahosi.


pli: Atha kho āyasmā ānando āyasmantaṁ udāyiṁ etadavoca:


pli: “satthā taṁ, āvuso udāyi, āmantesī”ti.


pli: “Suṇomahaṁ, āvuso ānanda, bhagavato.


pli: Idha, bhante, bhikkhu anekavihitaṁ pubbenivāsaṁ anussarati—Seyyathidaṁ—ekampi jātiṁ dvepi jātiyo …pe…. Iti sākāraṁ sauddesaṁ anekavihitaṁ pubbenivāsaṁ anussarati.


pli: Idaṁ, bhante, anussatiṭṭhānan”ti.


pli: Atha kho bhagavā āyasmantaṁ ānandaṁ āmantesi:


pli: “aññāsiṁ kho ahaṁ, ānanda:


pli: ‘nevāyaṁ udāyī moghapuriso adhicittaṁ anuyutto viharatī’ti.


pli: Kati nu kho, ānanda, anussatiṭṭhānānī”ti?


pli: “Pañca, bhante, anussatiṭṭhānāni.


pli: Katamāni pañca?


pli: Idha, bhante, bhikkhu vivicceva kāmehi …pe… tatiyaṁ jhānaṁ upasampajja viharati.


pli: Idaṁ, bhante, anussatiṭṭhānaṁ evaṁ bhāvitaṁ evaṁ bahulīkataṁ diṭṭhadhammasukhavihārāya saṁvattati.


pli: “Puna caparaṁ, bhante, bhikkhu ālokasaññaṁ manasi karoti, divā saññaṁ adhiṭṭhāti, yathā divā tathā rattiṁ, yathā rattiṁ tathā divā;


pli: iti vivaṭena cetasā apariyonaddhena sappabhāsaṁ cittaṁ bhāveti.


pli: Idaṁ, bhante, anussatiṭṭhānaṁ evaṁ bhāvitaṁ evaṁ bahulīkataṁ ñāṇadassanappaṭilābhāya saṁvattati.


pli: Puna caparaṁ, bhante, bhikkhu imameva kāyaṁ uddhaṁ pādatalā adho kesamatthakā tacapariyantaṁ pūraṁ nānappakārassa asucino paccavekkhati:


pli: ‘atthi imasmiṁ kāye kesā lomā nakhā dantā taco, maṁsaṁ nhāru aṭṭhi aṭṭhimiñjaṁ vakkaṁ, hadayaṁ yakanaṁ kilomakaṁ pihakaṁ papphāsaṁ, antaṁ antaguṇaṁ udariyaṁ karīsaṁ, pittaṁ semhaṁ pubbo lohitaṁ sedo medo, assu vasā kheḷo siṅghāṇikā lasikā muttan’ti.


pli: Idaṁ, bhante, anussatiṭṭhānaṁ evaṁ bhāvitaṁ evaṁ bahulīkataṁ kāmarāgappahānāya saṁvattati.


pli: Puna caparaṁ, bhante, bhikkhu seyyathāpi passeyya sarīraṁ sivathikāya chaṭṭitaṁ ekāhamataṁ vā dvīhamataṁ vā tīhamataṁ vā uddhumātakaṁ vinīlakaṁ vipubbakajātaṁ.


pli: So imameva kāyaṁ evaṁ upasaṁharati:


pli: ‘ayampi kho kāyo evaṁdhammo evaṁbhāvī evaṁanatīto’ti.


pli: Seyyathāpi vā pana passeyya sarīraṁ sīvathikāya chaṭṭitaṁ kākehi vā khajjamānaṁ kulalehi vā khajjamānaṁ gijjhehi vā khajjamānaṁ sunakhehi vā khajjamānaṁ siṅgālehi vā khajjamānaṁ vividhehi vā pāṇakajātehi khajjamānaṁ.


pli: Seyyathāpi vā pana passeyya sarīraṁ sīvathikāya chaṭṭitaṁ aṭṭhikasaṅkhalikaṁ samaṁsalohitaṁ nhārusambandhaṁ …pe…


pli: aṭṭhikasaṅkhalikaṁ nimmaṁsalohitamakkhitaṁ nhārusambandhaṁ …


pli: Aṭṭhikāni apagatasambandhāni disāvidisāvikkhittāni, aññena hatthaṭṭhikaṁ aññena pādaṭṭhikaṁ aññena jaṅghaṭṭhikaṁ aññena ūruṭṭhikaṁ aññena kaṭiṭṭhikaṁ aññena phāsukaṭṭhikaṁ aññena piṭṭhikaṇṭakaṭṭhikaṁ aññena khandhaṭṭhikaṁ aññena gīvaṭṭhikaṁ aññena hanukaṭṭhikaṁ aññena dantakaṭṭhikaṁ aññena sīsakaṭāhaṁ, aṭṭhikāni setāni saṅkhavaṇṇappaṭibhāgāni aṭṭhikāni puñjakitāni terovassikāni aṭṭhikāni pūtīni cuṇṇakajātāni.


pli: Idaṁ, bhante, anussatiṭṭhānaṁ evaṁ bhāvitaṁ evaṁ bahulīkataṁ asmimānasamugghātāya saṁvattati.


pli: Puna caparaṁ, bhante, bhikkhu sukhassa ca pahānā …pe… catutthaṁ jhānaṁ upasampajja viharati.


pli: Idaṁ, bhante, anussatiṭṭhānaṁ evaṁ bhāvitaṁ evaṁ bahulīkataṁ anekadhātupaṭivedhāya saṁvattati.


pli: Imāni kho, bhante, pañca anussatiṭṭhānānī”ti.


pli: “Sādhu sādhu, ānanda.


pli: Tena hi tvaṁ, ānanda, idampi chaṭṭhaṁ anussatiṭṭhānaṁ dhārehi.


pli: Idhānanda, bhikkhu satova abhikkamati satova paṭikkamati satova tiṭṭhati satova nisīdati satova seyyaṁ kappeti satova kammaṁ adhiṭṭhāti.


pli: Idaṁ, ānanda, anussatiṭṭhānaṁ evaṁ bhāvitaṁ evaṁ bahulīkataṁ satisampajaññāya saṁvattatī”ti.


pli: Navamaṁ.


title_pli: Aṅguttara Nikāya 6.3 1. Āhuneyyavagga

pli: Aṅguttara Nikāya 6.3


pli: 1. Āhuneyyavagga


pli: Indriyasutta


pli: “Chahi, bhikkhave, dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassa.


pli: Katamehi chahi?


pli: Saddhindriyena, vīriyindriyena, satindriyena, samādhindriyena, paññindriyena, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Imehi kho, bhikkhave, chahi dhammehi samannāgato bhikkhu āhuneyyo hoti pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassā”ti.


pli: Tatiyaṁ.


title_pli: Aṅguttara Nikāya 6.30 3. Anuttariyavagga

pli: Aṅguttara Nikāya 6.30


pli: 3. Anuttariyavagga


pli: Anuttariyasutta


pli: “Chayimāni, bhikkhave, anuttariyāni.


pli: Katamāni cha?


pli: Dassanānuttariyaṁ, savanānuttariyaṁ, lābhānuttariyaṁ, sikkhānuttariyaṁ, pāricariyānuttariyaṁ, anussatānuttariyanti.


pli: Idha, bhikkhave, ekacco hatthiratanampi dassanāya gacchati, assaratanampi dassanāya gacchati, maṇiratanampi dassanāya gacchati, uccāvacaṁ vā pana dassanāya gacchati, samaṇaṁ vā brāhmaṇaṁ vā micchādiṭṭhikaṁ micchāpaṭipannaṁ dassanāya gacchati.


pli: Atthetaṁ, bhikkhave, dassanaṁ; netaṁ natthīti vadāmi.


pli: Tañca kho etaṁ, bhikkhave, dassanaṁ hīnaṁ gammaṁ pothujjanikaṁ anariyaṁ anatthasaṁhitaṁ, na nibbidāya na virāgāya na nirodhāya na upasamāya na abhiññāya na sambodhāya na nibbānāya saṁvattati.


pli: Yo ca kho, bhikkhave, tathāgataṁ vā tathāgatasāvakaṁ vā dassanāya gacchati niviṭṭhasaddho niviṭṭhapemo ekantagato abhippasanno, etadānuttariyaṁ, bhikkhave, dassanānaṁ sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ tathāgataṁ vā tathāgatasāvakaṁ vā dassanāya gacchati niviṭṭhasaddho niviṭṭhapemo ekantagato abhippasanno.


pli: Idaṁ vuccati, bhikkhave, dassanānuttariyaṁ.


pli: Iti dassanānuttariyaṁ.


pli: Savanānuttariyañca kathaṁ hoti?


pli: Idha, bhikkhave, ekacco bherisaddampi savanāya gacchati, vīṇāsaddampi savanāya gacchati, gītasaddampi savanāya gacchati, uccāvacaṁ vā pana savanāya gacchati, samaṇassa vā brāhmaṇassa vā micchādiṭṭhikassa micchāpaṭipannassa dhammassavanāya gacchati.


pli: Atthetaṁ, bhikkhave, savanaṁ; netaṁ natthīti vadāmi.


pli: Tañca kho etaṁ, bhikkhave, savanaṁ hīnaṁ gammaṁ pothujjanikaṁ anariyaṁ anatthasaṁhitaṁ, na nibbidāya na virāgāya na nirodhāya na upasamāya na abhiññāya na sambodhāya na nibbānāya saṁvattati.


pli: Yo ca kho, bhikkhave, tathāgatassa vā tathāgatasāvakassa vā dhammassavanāya gacchati niviṭṭhasaddho niviṭṭhapemo ekantagato abhippasanno, etadānuttariyaṁ, bhikkhave, savanānaṁ sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ tathāgatassa vā tathāgatasāvakassa vā dhammassavanāya gacchati niviṭṭhasaddho niviṭṭhapemo ekantagato abhippasanno.


pli: Idaṁ vuccati, bhikkhave, savanānuttariyaṁ.


pli: Lābhānuttariyañca kathaṁ hoti?


pli: Idha, bhikkhave, ekacco puttalābhampi labhati, dāralābhampi labhati, dhanalābhampi labhati, uccāvacaṁ vā pana lābhaṁ labhati, samaṇe vā brāhmaṇe vā micchādiṭṭhike micchāpaṭipanne saddhaṁ paṭilabhati.


pli: Attheso, bhikkhave, lābho; neso natthīti vadāmi.


pli: So ca kho eso, bhikkhave, lābho hīno gammo pothujjaniko anariyo anatthasaṁhito, na nibbidāya na virāgāya na nirodhāya na upasamāya na abhiññāya na sambodhāya na nibbānāya saṁvattati.


pli: Yo ca kho, bhikkhave, tathāgate vā tathāgatasāvake vā saddhaṁ paṭilabhati niviṭṭhasaddho niviṭṭhapemo ekantagato abhippasanno, etadānuttariyaṁ, bhikkhave, lābhānaṁ sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ tathāgate vā tathāgatasāvake vā saddhaṁ paṭilabhati niviṭṭhasaddho niviṭṭhapemo ekantagato abhippasanno.


pli: Idaṁ vuccati, bhikkhave, lābhānuttariyaṁ.


pli: Iti dassanānuttariyaṁ, savanānuttariyaṁ, lābhānuttariyaṁ.


pli: Sikkhānuttariyañca kathaṁ hoti?


pli: Idha, bhikkhave, ekacco hatthismimpi sikkhati, assasmimpi sikkhati, rathasmimpi sikkhati, dhanusmimpi sikkhati, tharusmimpi sikkhati, uccāvacaṁ vā pana sikkhati, samaṇassa vā brāhmaṇassa vā micchādiṭṭhikassa micchāpaṭipannassa sikkhati.


pli: Atthesā, bhikkhave, sikkhā; nesā natthīti vadāmi.


pli: Sā ca kho esā, bhikkhave, sikkhā hīnā gammā pothujjanikā anariyā anatthasaṁhitā, na nibbidāya na virāgāya na nirodhāya na upasamāya na abhiññāya na sambodhāya na nibbānāya saṁvattati.


pli: Yo ca kho, bhikkhave, tathāgatappavedite dhammavinaye adhisīlampi sikkhati, adhicittampi sikkhati, adhipaññampi sikkhati niviṭṭhasaddho niviṭṭhapemo ekantagato abhippasanno, etadānuttariyaṁ, bhikkhave, sikkhānaṁ sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ tathāgatappavedite dhammavinaye adhisīlampi sikkhati, adhicittampi sikkhati, adhipaññampi sikkhati, niviṭṭhasaddho niviṭṭhapemo ekantagato abhippasanno.


pli: Idaṁ vuccati, bhikkhave, sikkhānuttariyaṁ.


pli: Iti dassanānuttariyaṁ, savanānuttariyaṁ, lābhānuttariyaṁ, sikkhānuttariyaṁ.


pli: Pāricariyānuttariyañca kathaṁ hoti?


pli: Idha, bhikkhave, ekacco khattiyampi paricarati, brāhmaṇampi paricarati, gahapatimpi paricarati, uccāvacaṁ vā pana paricarati, samaṇaṁ vā brāhmaṇaṁ vā micchādiṭṭhikaṁ micchāpaṭipannaṁ paricarati.


pli: Atthesā, bhikkhave, pāricariyā; nesā natthīti vadāmi.


pli: Sā ca kho esā, bhikkhave, pāricariyā hīnā gammā pothujjanikā anariyā anatthasaṁhitā, na nibbidāya …pe… na nibbānāya saṁvattati.


pli: Yo ca kho, bhikkhave, tathāgataṁ vā tathāgatasāvakaṁ vā paricarati niviṭṭhasaddho niviṭṭhapemo ekantagato abhippasanno, etadānuttariyaṁ, bhikkhave, pāricariyānaṁ sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ tathāgataṁ vā tathāgatasāvakaṁ vā paricarati niviṭṭhasaddho niviṭṭhapemo ekantagato abhippasanno.


pli: Idaṁ vuccati, bhikkhave, pāricariyānuttariyaṁ.


pli: Iti dassanānuttariyaṁ, savanānuttariyaṁ, lābhānuttariyaṁ, sikkhānuttariyaṁ, pāricariyānuttariyaṁ.


pli: Anussatānuttariyañca kathaṁ hoti?


pli: Idha, bhikkhave, ekacco puttalābhampi anussarati, dāralābhampi anussarati, dhanalābhampi anussarati, uccāvacaṁ vā pana lābhaṁ anussarati, samaṇaṁ vā brāhmaṇaṁ vā micchādiṭṭhikaṁ micchāpaṭipannaṁ anussarati.


pli: Atthesā, bhikkhave, anussati; nesā natthīti vadāmi.


pli: Sā ca kho esā, bhikkhave, anussati hīnā gammā pothujjanikā anariyā anatthasaṁhitā, na nibbidāya na virāgāya na nirodhāya na upasamāya na abhiññāya na sambodhāya na nibbānāya saṁvattati.


pli: Yo ca kho, bhikkhave, tathāgataṁ vā tathāgatasāvakaṁ vā anussarati niviṭṭhasaddho niviṭṭhapemo ekantagato abhippasanno, etadānuttariyaṁ, bhikkhave, anussatīnaṁ sattānaṁ visuddhiyā sokaparidevānaṁ samatikkamāya dukkhadomanassānaṁ atthaṅgamāya ñāyassa adhigamāya nibbānassa sacchikiriyāya, yadidaṁ tathāgataṁ vā tathāgatasāvakaṁ vā anussarati niviṭṭhasaddho niviṭṭhapemo ekantagato abhippasanno.


pli: Idaṁ vuccati, bhikkhave, anussatānuttariyaṁ.


pli: Imāni kho, bhikkhave, cha anuttariyānīti.


pli: Ye dassanānuttaraṁ laddhā,


pli: savanañca anuttaraṁ;


pli: Lābhānuttariyaṁ laddhā,


pli: sikkhānuttariye ratā.


pli: Upaṭṭhitā pāricariyā,


pli: bhāvayanti anussatiṁ;


pli: Vivekappaṭisaṁyuttaṁ,


pli: khemaṁ amatagāminiṁ.


pli: Appamāde pamuditā,


pli: nipakā sīlasaṁvutā;


pli: Te ve kālena paccenti,


pli: yattha dukkhaṁ nirujjhatī”ti.


pli: Dasamaṁ.


pli: Anuttariyavaggo tatiyo.


pli: Tassuddānaṁ


pli: Sāmako aparihāniyo,


pli: Bhayaṁ himavānussati;


pli: Kaccāno dve ca samayā,


pli: Udāyī anuttariyenāti.


title_pli: Aṅguttara Nikāya 6.31 4. Devatāvagga

pli: Aṅguttara Nikāya 6.31


pli: 4. Devatāvagga


pli: Sekhasutta


pli: “Chayime, bhikkhave, dhammā sekhassa bhikkhuno parihānāya saṁvattanti.


pli: Katame cha?


pli: Kammārāmatā, bhassārāmatā, niddārāmatā, saṅgaṇikārāmatā, indriyesu aguttadvāratā, bhojane amattaññutā—


pli: ime kho, bhikkhave, cha dhammā sekhassa bhikkhuno parihānāya saṁvattanti.


pli: Chayime, bhikkhave, dhammā sekhassa bhikkhuno aparihānāya saṁvattanti.


pli: Na kammārāmatā, na bhassārāmatā, na niddārāmatā, na saṅgaṇikārāmatā, indriyesu guttadvāratā, bhojane mattaññutā—


pli: ime kho, bhikkhave, cha dhammā sekhassa bhikkhuno aparihānāya saṁvattantī”ti.


pli: Paṭhamaṁ.


title_pli: Aṅguttara Nikāya 6.32 4. Devatāvagga

pli: Aṅguttara Nikāya 6.32


pli: Paṭhamaaparihānasutta


pli: Atha kho aññatarā devatā abhikkantāya rattiyā abhikkantavaṇṇā kevalakappaṁ jetavanaṁ obhāsetvā yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ aṭṭhāsi. Ekamantaṁ ṭhitā kho sā devatā bhagavantaṁ etadavoca:


pli: “Chayime, bhante, dhammā bhikkhuno aparihānāya saṁvattanti.


pli: Satthugāravatā, dhammagāravatā, saṅghagāravatā, sikkhāgāravatā, appamādagāravatā, paṭisanthāragāravatā—


pli: ime kho, bhante, cha dhammā bhikkhuno aparihānāya saṁvattantī”ti.


pli: Idamavoca sā devatā.


pli: Samanuñño satthā ahosi.


pli: Atha kho sā devatā “samanuñño me satthā”ti bhagavantaṁ abhivādetvā padakkhiṇaṁ katvā tatthevantaradhāyi.


pli: Atha kho bhagavā tassā rattiyā accayena bhikkhū āmantesi:


pli: “imaṁ, bhikkhave, rattiṁ aññatarā devatā abhikkantāya rattiyā abhikkantavaṇṇā kevalakappaṁ jetavanaṁ obhāsetvā yenāhaṁ tenupasaṅkami; upasaṅkamitvā maṁ abhivādetvā ekamantaṁ aṭṭhāsi. Ekamantaṁ ṭhitā kho, bhikkhave, sā devatā maṁ etadavoca:


pli: ‘chayime, bhante, dhammā bhikkhuno aparihānāya saṁvattanti.


pli: Katame cha?


pli: ime kho, bhante, cha dhammā bhikkhuno aparihānāya saṁvattantī’ti.


pli: Idamavoca, bhikkhave, sā devatā.


pli: Idaṁ vatvā maṁ abhivādetvā padakkhiṇaṁ katvā tatthevantaradhāyīti.


pli: Satthugaru dhammagaru,


pli: saṅghe ca tibbagāravo;


pli: Appamādagaru bhikkhu,


pli: paṭisanthāragāravo;


pli: Abhabbo parihānāya,


pli: nibbānasseva santike”ti.


pli: Dutiyaṁ.


title_pli: Aṅguttara Nikāya 6.33 4. Devatāvagga

pli: Aṅguttara Nikāya 6.33


pli: 4. Devatāvagga


pli: Dutiyaaparihānasutta


pli: “Imaṁ, bhikkhave, rattiṁ aññatarā devatā abhikkantāya rattiyā abhikkantavaṇṇā kevalakappaṁ jetavanaṁ obhāsetvā yenāhaṁ tenupasaṅkami; upasaṅkamitvā maṁ abhivādetvā ekamantaṁ aṭṭhāsi. Ekamantaṁ ṭhitā kho, bhikkhave, sā devatā maṁ etadavoca:


pli: Satthugāravatā, dhammagāravatā, saṅghagāravatā, sikkhāgāravatā, hirigāravatā, ottappagāravatā—


pli: Hiriottappasampanno,


pli: sappatisso sagāravo;


pli: Tatiyaṁ.


title_pli: Aṅguttara Nikāya 6.34 4. Devatāvagga

pli: Aṅguttara Nikāya 6.34


pli: Mahāmoggallānasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho āyasmato mahāmoggallānassa rahogatassa paṭisallīnassa evaṁ cetaso parivitakko udapādi:


pli: “katamesānaṁ devānaṁ evaṁ ñāṇaṁ hoti:


pli: ‘sotāpannā nāma avinipātadhammā niyatā sambodhiparāyaṇā’”ti?


pli: Tena kho pana samayena tisso nāma bhikkhu adhunākālaṅkato aññataraṁ brahmalokaṁ upapanno hoti.


pli: Tatrapi naṁ evaṁ jānanti:


pli: “tisso brahmā mahiddhiko mahānubhāvo”ti.


pli: Atha kho āyasmā mahāmoggallāno—seyyathāpi nāma balavā puriso samiñjitaṁ vā bāhaṁ pasāreyya pasāritaṁ vā bāhaṁ samiñjeyya; evamevaṁ—jetavane antarahito tasmiṁ brahmaloke pāturahosi.


pli: Addasā kho tisso brahmā āyasmantaṁ mahāmoggallānaṁ dūratova āgacchantaṁ.


pli: Disvāna āyasmantaṁ mahāmoggallānaṁ etadavoca:


pli: “ehi kho, mārisa moggallāna; svāgataṁ, mārisa moggallāna;


pli: cirassaṁ kho, mārisa moggallāna; imaṁ pariyāyamakāsi, yadidaṁ idhāgamanāya.


pli: Nisīda, mārisa moggallāna, idamāsanaṁ paññattan”ti.


pli: Nisīdi kho āyasmā mahāmoggallāno paññatte āsane.


pli: Tissopi kho brahmā āyasmantaṁ mahāmoggallānaṁ abhivādetvā ekamantaṁ nisīdi.


pli: Ekamantaṁ nisinnaṁ kho tissaṁ brahmānaṁ āyasmā mahāmoggallāno etadavoca:


pli: “Katamesānaṁ kho, tissa, devānaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’”ti?


pli: “Cātumahārājikānaṁ kho, mārisa moggallāna, devānaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’”ti.


pli: “Sabbesaññeva nu kho, tissa, cātumahārājikānaṁ devānaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’”ti?


pli: “Na kho, mārisa moggallāna, sabbesaṁ cātumahārājikānaṁ devānaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’ti.


pli: Ye kho te, mārisa moggallāna, cātumahārājikā devā buddhe aveccappasādena asamannāgatā dhamme aveccappasādena asamannāgatā saṅghe aveccappasādena asamannāgatā ariyakantehi sīlehi asamannāgatā na tesaṁ devānaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’ti.


pli: Ye ca kho te, mārisa moggallāna, cātumahārājikā devā buddhe aveccappasādena samannāgatā, dhamme aveccappasādena samannāgatā, saṅghe aveccappasādena samannāgatā ariyakantehi sīlehi samannāgatā, tesaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’”ti.


pli: “Cātumahārājikānaññeva nu kho, tissa, devānaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’ti udāhu tāvatiṁsānampi devānaṁ …pe…


pli: yāmānampi devānaṁ …


pli: tusitānampi devānaṁ …


pli: nimmānaratīnampi devānaṁ …


pli: paranimmitavasavattīnampi devānaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’”ti?


pli: “Paranimmitavasavattīnampi kho, mārisa moggallāna, devānaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’”ti.


pli: “Sabbesaññeva nu kho, tissa, paranimmitavasavattīnaṁ devānaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’”ti?


pli: “Na kho, mārisa moggallāna, sabbesaṁ paranimmitavasavattīnaṁ devānaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’ti.


pli: Ye kho te, mārisa moggallāna, paranimmitavasavattī devā buddhe aveccappasādena asamannāgatā, dhamme aveccappasādena asamannāgatā, saṅghe aveccappasādena asamannāgatā, ariyakantehi sīlehi asamannāgatā, na tesaṁ devānaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’ti.


pli: Ye ca kho te, mārisa moggallāna, paranimmitavasavattī devā buddhe aveccappasādena samannāgatā, dhamme aveccappasādena samannāgatā, saṅghe aveccappasādena samannāgatā, ariyakantehi sīlehi samannāgatā tesaṁ evaṁ ñāṇaṁ hoti: ‘sotāpannā nāma avinipātadhammā niyatā sambodhiparāyaṇā’”ti.


pli: Atha kho āyasmā mahāmoggallāno tissassa brahmuno bhāsitaṁ abhinanditvā anumoditvā: “seyyathāpi nāma balavā puriso samiñjitaṁ vā bāhaṁ pasāreyya, pasāritaṁ vā bāhaṁ samiñjeyya; evamevaṁ: ‘brahmaloke antarahito jetavane pāturahosī’”ti.


pli: Catutthaṁ.


title_pli: Aṅguttara Nikāya 6.35 4. Devatāvagga

pli: Aṅguttara Nikāya 6.35


pli: 4. Devatāvagga


pli: Vijjābhāgiyasutta


pli: “Chayime, bhikkhave, dhammā vijjābhāgiyā.


pli: Katame cha?


pli: Aniccasaññā, anicce dukkhasaññā, dukkhe anattasaññā, pahānasaññā, virāgasaññā, nirodhasaññā—


pli: ime kho, bhikkhave, cha dhammā vijjābhāgiyā”ti.


pli: Pañcamaṁ.


title_pli: Aṅguttara Nikāya 6.36 4. Devatāvagga

pli: Aṅguttara Nikāya 6.36


pli: Vivādamūlasutta


pli: “Chayimāni, bhikkhave, vivādamūlāni.


pli: Katamāni cha?


pli: Idha, bhikkhave, bhikkhu kodhano hoti upanāhī.


pli: Yo so, bhikkhave, bhikkhu kodhano hoti upanāhī so sattharipi agāravo viharati appatisso, dhammepi agāravo viharati appatisso, saṅghepi agāravo viharati appatisso, sikkhāyapi na paripūrakārī hoti.


pli: Yo so, bhikkhave, bhikkhu satthari agāravo viharati appatisso, dhamme agāravo viharati appatisso, saṅghe agāravo viharati appatisso, sikkhāya na paripūrakārī so saṅghe vivādaṁ janeti, yo hoti vivādo bahujanāhitāya bahujanāsukhāya bahuno janassa anatthāya ahitāya dukkhāya devamanussānaṁ.


pli: Evarūpañce tumhe, bhikkhave, vivādamūlaṁ ajjhattaṁ vā bahiddhā vā samanupasseyyātha. Tatra tumhe, bhikkhave, tasseva pāpakassa vivādamūlassa pahānāya vāyameyyātha.


pli: Evarūpañce tumhe, bhikkhave, vivādamūlaṁ ajjhattaṁ vā bahiddhā vā na samanupasseyyātha, tatra tumhe, bhikkhave, tasseva pāpakassa vivādamūlassa āyatiṁ anavassavāya paṭipajjeyyātha.


pli: Evametassa pāpakassa vivādamūlassa pahānaṁ hoti. Evametassa pāpakassa vivādamūlassa āyatiṁ anavassavo hoti.


pli: Puna caparaṁ, bhikkhave, bhikkhu makkhī hoti paḷāsī …pe…


pli: issukī hoti maccharī …


pli: saṭho hoti māyāvī …


pli: pāpiccho hoti micchādiṭṭhi …


pli: sandiṭṭhiparāmāsī hoti ādhānaggāhī duppaṭinissaggī.


pli: Yo so, bhikkhave, bhikkhu sandiṭṭhiparāmāsī hoti ādhānaggāhī duppaṭinissaggī, so sattharipi agāravo viharati appatisso, dhammepi agāravo viharati appatisso, saṅghepi agāravo viharati appatisso, sikkhāyapi na paripūrakārī hoti.


pli: Yo so, bhikkhave, bhikkhu satthari agāravo viharati appatisso, dhamme … saṅghe agāravo viharati appatisso, sikkhāya na paripūrakārī, so saṅghe vivādaṁ janeti, yo hoti vivādo bahujanāhitāya bahujanāsukhāya bahuno janassa anatthāya ahitāya dukkhāya devamanussānaṁ.


pli: Evarūpañce tumhe, bhikkhave, vivādamūlaṁ ajjhattaṁ vā bahiddhā vā na samanupasseyyātha. Tatra tumhe, bhikkhave, tasseva pāpakassa vivādamūlassa āyatiṁ anavassavāya paṭipajjeyyātha.


pli: Imāni kho, bhikkhave, cha vivādamūlānī”ti.


pli: Chaṭṭhaṁ.


title_pli: Aṅguttara Nikāya 6.37 4. Devatāvagga

pli: Aṅguttara Nikāya 6.37


pli: 4. Devatāvagga


pli: Chaḷaṅgadānasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena veḷukaṇḍakī nandamātā upāsikā sāriputtamoggallānappamukhe bhikkhusaṅghe chaḷaṅgasamannāgataṁ dakkhiṇaṁ patiṭṭhāpeti.


pli: Addasā kho bhagavā dibbena cakkhunā visuddhena atikkantamānusakena veḷukaṇḍakiṁ nandamātaraṁ upāsikaṁ sāriputtamoggallānappamukhe bhikkhusaṅghe chaḷaṅgasamannāgataṁ dakkhiṇaṁ patiṭṭhāpentiṁ.


pli: Disvā bhikkhū āmantesi:


pli: “esā, bhikkhave, veḷukaṇḍakī nandamātā upāsikā sāriputtamoggallānappamukhe bhikkhusaṅghe chaḷaṅgasamannāgataṁ dakkhiṇaṁ patiṭṭhāpeti.


pli: Kathañca, bhikkhave, chaḷaṅgasamannāgatā dakkhiṇā hoti?


pli: Idha, bhikkhave, dāyakassa tīṇaṅgāni honti, paṭiggāhakānaṁ tīṇaṅgāni.


pli: Katamāni dāyakassa tīṇaṅgāni?


pli: Idha, bhikkhave, dāyako pubbeva dānā sumano hoti, dadaṁ cittaṁ pasādeti, datvā attamano hoti.


pli: Imāni dāyakassa tīṇaṅgāni.


pli: Katamāni paṭiggāhakānaṁ tīṇaṅgāni?


pli: Idha, bhikkhave, paṭiggāhakā vītarāgā vā honti rāgavinayāya vā paṭipannā, vītadosā vā honti dosavinayāya vā paṭipannā, vītamohā vā honti mohavinayāya vā paṭipannā.


pli: Imāni paṭiggāhakānaṁ tīṇaṅgāni.


pli: Iti dāyakassa tīṇaṅgāni, paṭiggāhakānaṁ tīṇaṅgāni.


pli: Evaṁ kho, bhikkhave, chaḷaṅgasamannāgatā dakkhiṇā hoti.


pli: Evaṁ chaḷaṅgasamannāgatāya, bhikkhave, dakkhiṇāya na sukaraṁ puññassa pamāṇaṁ gahetuṁ:


pli: ‘ettako puññābhisando kusalābhisando sukhassāhāro sovaggiko sukhavipāko saggasaṁvattaniko iṭṭhāya kantāya manāpāya hitāya sukhāya saṁvattatī’ti.


pli: Atha kho asaṅkhyeyyo appameyyo mahāpuññakkhandhotveva saṅkhaṁ gacchati.


pli: Seyyathāpi, bhikkhave, mahāsamudde na sukaraṁ udakassa pamāṇaṁ gahetuṁ:


pli: ‘ettakāni udakāḷhakānīti vā ettakāni udakāḷhakasatānīti vā ettakāni udakāḷhakasahassānīti vā ettakāni udakāḷhakasatasahassānī’ti vā.


pli: Atha kho asaṅkhyeyyo appameyyo mahāudakakkhandhotveva saṅkhaṁ gacchati.


pli: Evamevaṁ kho, bhikkhave, evaṁ chaḷaṅgasamannāgatāya dakkhiṇāya na sukaraṁ puññassa pamāṇaṁ gahetuṁ:


pli: Atha kho asaṅkhyeyyo appameyyo mahāpuññakkhandhotveva saṅkhaṁ gacchatī”ti.


pli: “Pubbeva dānā sumano,


pli: dadaṁ cittaṁ pasādaye;


pli: Datvā attamano hoti,


pli: esā yaññassa sampadā.


pli: Vītarāgā vītadosā,


pli: vītamohā anāsavā;


pli: Khettaṁ yaññassa sampannaṁ,


pli: saññatā brahmacārayo.


pli: Sayaṁ ācamayitvāna,


pli: datvā sakehi pāṇibhi;


pli: Attano parato ceso,


pli: yañño hoti mahapphalo.


pli: Evaṁ yajitvā medhāvī,


pli: saddho muttena cetasā;


pli: Abyāpajjaṁ sukhaṁ lokaṁ,


pli: paṇḍito upapajjatī”ti.


pli: Sattamaṁ.


title_pli: Aṅguttara Nikāya 6.38 4. Devatāvagga

pli: Aṅguttara Nikāya 6.38


pli: 4. Devatāvagga


pli: Attakārīsutta


pli: Atha kho aññataro brāhmaṇo yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho so brāhmaṇo bhagavantaṁ etadavoca:


pli: “ahañhi, bho gotama, evaṁvādī evaṁdiṭṭhi:


pli: ‘natthi attakāro, natthi parakāro’”ti.


pli: “Māhaṁ, brāhmaṇa, evaṁvādiṁ evaṁdiṭṭhiṁ addasaṁ vā assosiṁ vā.


pli: Kathañhi nāma sayaṁ abhikkamanto, sayaṁ paṭikkamanto evaṁ vakkhati:


pli: ‘natthi attakāro, natthi parakāro’ti.


pli: Taṁ kiṁ maññasi, brāhmaṇa, atthi ārabbhadhātū”ti?


pli: “Evaṁ, bho”.


pli: “Ārabbhadhātuyā sati ārabbhavanto sattā paññāyantī”ti?


pli: “Yaṁ kho, brāhmaṇa, ārabbhadhātuyā sati ārabbhavanto sattā paññāyanti, ayaṁ sattānaṁ attakāro ayaṁ parakāro.


pli: Taṁ kiṁ maññasi, brāhmaṇa, atthi nikkamadhātu …pe…


pli: atthi parakkamadhātu …


pli: atthi thāmadhātu …


pli: atthi ṭhitidhātu …


pli: atthi upakkamadhātū”ti?


pli: “Upakkamadhātuyā sati upakkamavanto sattā paññāyantī”ti?


pli: “Yaṁ kho, brāhmaṇa, upakkamadhātuyā sati upakkamavanto sattā paññāyanti, ayaṁ sattānaṁ attakāro ayaṁ parakāro.


pli: Māhaṁ, brāhmaṇa, evaṁvādiṁ evaṁdiṭṭhiṁ addasaṁ vā assosiṁ vā.


pli: Kathañhi nāma sayaṁ abhikkamanto sayaṁ paṭikkamanto evaṁ vakkhati:


pli: ‘natthi attakāro natthi parakāro’”ti.


pli: “Abhikkantaṁ, bho gotama …pe…


pli: ajjatagge pāṇupetaṁ saraṇaṁ gatan”ti.


pli: Aṭṭhamaṁ.


title_pli: Aṅguttara Nikāya 6.39 4. Devatāvagga

pli: Aṅguttara Nikāya 6.39


pli: 4. Devatāvagga


pli: Nidānasutta


pli: “Tīṇimāni, bhikkhave, nidānāni kammānaṁ samudayāya.


pli: Katamāni tīṇi?


pli: Lobho nidānaṁ kammānaṁ samudayāya, doso nidānaṁ kammānaṁ samudayāya, moho nidānaṁ kammānaṁ samudayāya.


pli: Na, bhikkhave, lobhā alobho samudeti;


pli: atha kho, bhikkhave, lobhā lobhova samudeti.


pli: Na, bhikkhave, dosā adoso samudeti;


pli: atha kho, bhikkhave, dosā dosova samudeti.


pli: Na, bhikkhave, mohā amoho samudeti;


pli: atha kho, bhikkhave, mohā mohova samudeti.


pli: Na, bhikkhave, lobhajena kammena dosajena kammena mohajena kammena devā paññāyanti, manussā paññāyanti, yā vā panaññāpi kāci sugatiyo.


pli: Atha kho, bhikkhave, lobhajena kammena dosajena kammena mohajena kammena nirayo paññāyati tiracchānayoni paññāyati pettivisayo paññāyati, yā vā panaññāpi kāci duggatiyo.


pli: Imāni kho, bhikkhave, tīṇi nidānāni kammānaṁ samudayāya.


pli: Tīṇimāni, bhikkhave, nidānāni kammānaṁ samudayāya.


pli: Alobho nidānaṁ kammānaṁ samudayāya, adoso nidānaṁ kammānaṁ samudayāya, amoho nidānaṁ kammānaṁ samudayāya.


pli: Na, bhikkhave, alobhā lobho samudeti;


pli: atha kho, bhikkhave, alobhā alobhova samudeti.


pli: Na, bhikkhave, adosā doso samudeti;


pli: atha kho, bhikkhave, adosā adosova samudeti.


pli: Na, bhikkhave, amohā moho samudeti;


pli: atha kho, bhikkhave, amohā amohova samudeti.


pli: Na, bhikkhave, alobhajena kammena adosajena kammena amohajena kammena nirayo paññāyati tiracchānayoni paññāyati pettivisayo paññāyati, yā vā panaññāpi kāci duggatiyo.


pli: Atha kho, bhikkhave, alobhajena kammena adosajena kammena amohajena kammena devā paññāyanti, manussā paññāyanti, yā vā panaññāpi kāci sugatiyo.


pli: Imāni kho, bhikkhave, tīṇi nidānāni kammānaṁ samudayāyā”ti.


pli: Navamaṁ.


title_pli: Aṅguttara Nikāya 6.4 1. Āhuneyyavagga

pli: Aṅguttara Nikāya 6.4


pli: 1. Āhuneyyavagga


pli: Balasutta


pli: “Chahi, bhikkhave, dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassa.


pli: Katamehi chahi?


pli: Saddhābalena, vīriyabalena, satibalena, samādhibalena, paññābalena, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Imehi kho, bhikkhave, chahi dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassā”ti.


pli: Catutthaṁ.


title_pli: Aṅguttara Nikāya 6.40 4. Devatāvagga

pli: Aṅguttara Nikāya 6.40


pli: 4. Devatāvagga


pli: Kimilasutta


pli: Evaṁ me sutaṁ—


pli: ekaṁ samayaṁ bhagavā kimilāyaṁ viharati niculavane.


pli: Atha kho āyasmā kimilo yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā kimilo bhagavantaṁ etadavoca:


pli: “ko nu kho, bhante, hetu ko paccayo yena tathāgate parinibbute saddhammo na ciraṭṭhitiko hotī”ti?


pli: “Idha, kimila, tathāgate parinibbute bhikkhū bhikkhuniyo upāsakā upāsikāyo satthari agāravā viharanti appatissā, dhamme agāravā viharanti appatissā, saṅghe agāravā viharanti appatissā, sikkhāya agāravā viharanti appatissā, appamāde agāravā viharanti appatissā, paṭisanthāre agāravā viharanti appatissā.


pli: Ayaṁ kho, kimila, hetu ayaṁ paccayo yena tathāgate parinibbute saddhammo na ciraṭṭhitiko hoti”.


pli: “Ko pana, bhante, hetu ko paccayo yena tathāgate parinibbute saddhammo ciraṭṭhitiko hotī”ti?


pli: “Idha, kimila, tathāgate parinibbute bhikkhū bhikkhuniyo upāsakā upāsikāyo satthari sagāravā viharanti sappatissā, dhamme sagāravā viharanti sappatissā, saṅghe sagāravā viharanti sappatissā, sikkhāya sagāravā viharanti sappatissā, appamāde sagāravā viharanti sappatissā, paṭisanthāre sagāravā viharanti sappatissā.


pli: Ayaṁ kho, kimila, hetu ayaṁ paccayo yena tathāgate parinibbute saddhammo ciraṭṭhitiko hotī”ti.


pli: Dasamaṁ.


title_pli: Aṅguttara Nikāya 6.41 4. Devatāvagga

pli: Aṅguttara Nikāya 6.41


pli: Dārukkhandhasutta


pli: ekaṁ samayaṁ āyasmā sāriputto rājagahe viharati gijjhakūṭe pabbate.


pli: Atha kho āyasmā sāriputto pubbaṇhasamayaṁ nivāsetvā pattacīvaramādāya sambahulehi bhikkhūhi saddhiṁ gijjhakūṭā pabbatā orohanto addasa aññatarasmiṁ padese mahantaṁ dārukkhandhaṁ.


pli: Disvā bhikkhū āmantesi:


pli: “passatha no, āvuso, tumhe amuṁ mahantaṁ dārukkhandhan”ti?


pli: “Evamāvuso”ti.


pli: “Ākaṅkhamāno, āvuso, bhikkhu iddhimā cetovasippatto amuṁ dārukkhandhaṁ pathavītveva adhimucceyya.


pli: Taṁ kissa hetu?


pli: Atthi, āvuso, amumhi dārukkhandhe pathavīdhātu, yaṁ nissāya bhikkhu iddhimā cetovasippatto amuṁ dārukkhandhaṁ pathavītveva adhimucceyya.


pli: Ākaṅkhamāno, āvuso, bhikkhu iddhimā cetovasippatto amuṁ dārukkhandhaṁ āpotveva adhimucceyya …pe…


pli: tejotveva adhimucceyya …


pli: vāyotveva adhimucceyya …


pli: subhantveva adhimucceyya …


pli: asubhantveva adhimucceyya.


pli: Atthi, āvuso, amumhi dārukkhandhe asubhadhātu, yaṁ nissāya bhikkhu iddhimā cetovasippatto amuṁ dārukkhandhaṁ asubhantveva adhimucceyyā”ti.


pli: Ekādasamaṁ.


title_pli: Aṅguttara Nikāya 6.42 4. Devatāvagga

pli: Aṅguttara Nikāya 6.42


pli: 4. Devatāvagga


pli: Nāgitasutta


pli: Evaṁ me sutaṁ—


pli: ekaṁ samayaṁ bhagavā kosalesu cārikaṁ caramāno mahatā bhikkhusaṅghena saddhiṁ yena icchānaṅgalaṁ nāma kosalānaṁ brāhmaṇagāmo tadavasari.


pli: Tatra sudaṁ bhagavā icchānaṅgale viharati icchānaṅgalavanasaṇḍe.


pli: Assosuṁ kho icchānaṅgalakā brāhmaṇagahapatikā:


pli: “samaṇo khalu, bho, gotamo sakyaputto sakyakulā pabbajito icchānaṅgalaṁ anuppatto icchānaṅgale viharati icchānaṅgalavanasaṇḍe.


pli: Taṁ kho pana bhavantaṁ gotamaṁ evaṁ kalyāṇo kittisaddo abbhuggato:


pli: ‘itipi so bhagavā arahaṁ sammāsambuddho vijjācaraṇasampanno …pe… buddho bhagavā’ti.


pli: So imaṁ lokaṁ sadevakaṁ …pe… arahataṁ dassanaṁ hotī”ti.


pli: Atha kho icchānaṅgalakā brāhmaṇagahapatikā tassā rattiyā accayena pahūtaṁ khādanīyaṁ bhojanīyaṁ ādāya yena icchānaṅgalavanasaṇḍo tenupasaṅkamiṁsu; upasaṅkamitvā bahidvārakoṭṭhake aṭṭhaṁsu uccāsaddā mahāsaddā.


pli: Tena kho pana samayena āyasmā nāgito bhagavato upaṭṭhāko hoti.


pli: Atha kho bhagavā āyasmantaṁ nāgitaṁ āmantesi:


pli: “ke pana te, nāgita, uccāsaddā mahāsaddā kevaṭṭā maññe macchavilope”ti?


pli: “Ete, bhante, icchānaṅgalakā brāhmaṇagahapatikā pahūtaṁ khādanīyaṁ bhojanīyaṁ ādāya bahidvārakoṭṭhake ṭhitā bhagavantaṁyeva uddissa bhikkhusaṅghañcā”ti.


pli: “Māhaṁ, nāgita, yasena samāgamaṁ, mā ca mayā yaso.


pli: Yo kho, nāgita, nayimassa nekkhammasukhassa pavivekasukhassa upasamasukhassa sambodhasukhassa nikāmalābhī assa akicchalābhī akasiralābhī, yassāhaṁ nekkhammasukhassa pavivekasukhassa upasamasukhassa sambodhasukhassa nikāmalābhī akicchalābhī akasiralābhī,


pli: so taṁ mīḷhasukhaṁ middhasukhaṁ lābhasakkārasilokasukhaṁ sādiyeyyā”ti.


pli: “Adhivāsetu dāni, bhante, bhagavā; adhivāsetu, sugato;


pli: adhivāsanakālo dāni, bhante, bhagavato.


pli: Yena yeneva dāni, bhante, bhagavā gamissati, tanninnāva bhavissanti brāhmaṇagahapatikā negamā ceva jānapadā ca.


pli: Seyyathāpi, bhante, thullaphusitake deve vassante yathāninnaṁ udakāni pavattanti;


pli: evamevaṁ kho, bhante, yena yeneva dāni bhagavā gamissati, tanninnāva bhavissanti brāhmaṇagahapatikā negamā ceva jānapadā ca.


pli: Taṁ kissa hetu?


pli: Tathā hi, bhante, bhagavato sīlapaññāṇan”ti.


pli: so taṁ mīḷhasukhaṁ middhasukhaṁ lābhasakkārasilokasukhaṁ sādiyeyya.


pli: Idhāhaṁ, nāgita, bhikkhuṁ passāmi gāmantavihāriṁ samāhitaṁ nisinnaṁ.


pli: Tassa mayhaṁ, nāgita, evaṁ hoti:


pli: ‘idānimaṁ āyasmantaṁ ārāmiko vā upaṭṭhahissati samaṇuddeso vā taṁ tamhā samādhimhā cāvessatī’ti.


pli: Tenāhaṁ, nāgita, tassa bhikkhuno na attamano homi gāmantavihārena.


pli: Idha panāhaṁ, nāgita, bhikkhuṁ passāmi āraññikaṁ araññe pacalāyamānaṁ nisinnaṁ.


pli: ‘idāni ayamāyasmā imaṁ niddākilamathaṁ paṭivinodetvā araññasaññaṁyeva manasi karissati ekattan’ti.


pli: Tenāhaṁ, nāgita, tassa bhikkhuno attamano homi araññavihārena.


pli: Idha panāhaṁ, nāgita, bhikkhuṁ passāmi āraññikaṁ araññe asamāhitaṁ nisinnaṁ.


pli: ‘idāni ayamāyasmā asamāhitaṁ vā cittaṁ samādahissati, samāhitaṁ vā cittaṁ anurakkhissatī’ti.


pli: Idha panāhaṁ, nāgita, bhikkhuṁ passāmi āraññikaṁ araññe samāhitaṁ nisinnaṁ.


pli: ‘idāni ayamāyasmā avimuttaṁ vā cittaṁ vimocessati, vimuttaṁ vā cittaṁ anurakkhissatī’ti.


pli: Idha panāhaṁ, nāgita, bhikkhuṁ passāmi gāmantavihāriṁ lābhiṁ cīvarapiṇḍapātasenāsanagilānappaccayabhesajjaparikkhārānaṁ.


pli: So taṁ lābhasakkārasilokaṁ nikāmayamāno riñcati paṭisallānaṁ riñcati araññavanapatthāni pantāni senāsanāni;


pli: gāmanigamarājadhāniṁ osaritvā vāsaṁ kappeti.


pli: Idha panāhaṁ, nāgita, bhikkhuṁ passāmi āraññikaṁ lābhiṁ cīvarapiṇḍapātasenāsanagilānappaccayabhesajjaparikkhārānaṁ.


pli: So taṁ lābhasakkārasilokaṁ paṭipaṇāmetvā na riñcati paṭisallānaṁ na riñcati araññavanapatthāni pantāni senāsanāni.


pli: Yasmāhaṁ, nāgita, samaye addhānamaggappaṭipanno na kañci passāmi purato vā pacchato vā, phāsu me, nāgita, tasmiṁ samaye hoti antamaso uccārapassāvakammāyā”ti.


pli: Dvādasamaṁ.


pli: Devatāvaggo catuttho.


pli: Tassuddānaṁ


pli: Sekhā dve aparihāni,


pli: Moggallāna vijjābhāgiyā;


pli: Vivādadānattakārī nidānaṁ,


pli: Kimiladārukkhandhena nāgitoti.


title_pli: Aṅguttara Nikāya 6.43 5. Dhammikavagga

pli: Aṅguttara Nikāya 6.43


pli: 5. Dhammikavagga


pli: Nāgasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho bhagavā pubbaṇhasamayaṁ nivāsetvā pattacīvaramādāya sāvatthiyaṁ piṇḍāya pāvisi.


pli: Sāvatthiyaṁ piṇḍāya caritvā pacchābhattaṁ piṇḍapātapaṭikkanto āyasmantaṁ ānandaṁ āmantesi:


pli: “āyāmānanda, yena pubbārāmo migāramātupāsādo tenupasaṅkamissāma divāvihārāyā”ti.


pli: “Evaṁ, bhante”ti kho āyasmā ānando bhagavato paccassosi.


pli: Atha kho bhagavā āyasmatā ānandena saddhiṁ yena pubbārāmo migāramātupāsādo tenupasaṅkami.


pli: Atha kho bhagavā sāyanhasamayaṁ paṭisallānā vuṭṭhito āyasmantaṁ ānandaṁ āmantesi:


pli: “āyāmānanda, yena pubbakoṭṭhako tenupasaṅkamissāma gattāni parisiñcitun”ti.


pli: Atha kho bhagavā āyasmatā ānandena saddhiṁ yena pubbakoṭṭhako tenupasaṅkami gattāni parisiñcituṁ.


pli: Pubbakoṭṭhake gattāni parisiñcitvā paccuttaritvā ekacīvaro aṭṭhāsi gattāni pubbāpayamāno.


pli: Tena kho pana samayena rañño pasenadissa kosalassa seto nāma nāgo mahātūriyatāḷitavāditena pubbakoṭṭhakā paccuttarati.


pli: Apissu taṁ jano disvā evamāha:


pli: “abhirūpo vata bho rañño nāgo; dassanīyo vata bho rañño nāgo; pāsādiko vata, bho, rañño nāgo, kāyupapanno vata bho rañño nāgo”ti.


pli: Evaṁ vutte, āyasmā udāyī bhagavantaṁ etadavoca:


pli: “hatthimeva nu kho, bhante, mahantaṁ brahantaṁ kāyupapannaṁ jano disvā evamāha:


pli: ‘nāgo vata bho nāgo’ti, udāhu aññampi kañci mahantaṁ brahantaṁ kāyupapannaṁ jano disvā evamāha: ‘nāgo vata bho nāgo’”ti?


pli: “Hatthimpi kho, udāyi, mahantaṁ brahantaṁ kāyupapannaṁ jano disvā evamāha:


pli: ‘nāgo vata bho nāgo’ti.


pli: Assampi kho, udāyi, mahantaṁ brahantaṁ …pe…


pli: goṇampi kho, udāyi, mahantaṁ brahantaṁ …pe…


pli: uragampi kho, udāyi, mahantaṁ brahantaṁ …pe…


pli: rukkhampi kho, udāyi, mahantaṁ brahantaṁ …pe…


pli: manussampi kho, udāyi, mahantaṁ brahantaṁ kāyupapannaṁ jano disvā evamāha:


pli: ‘nāgo vata, bho, nāgo’ti.


pli: Api ca, udāyi, yo sadevake loke samārake sabrahmake sassamaṇabrāhmaṇiyā pajāya sadevamanussāya āguṁ na karoti kāyena vācāya manasā, tamahaṁ ‘nāgo’ti brūmī”ti.


pli: “Acchariyaṁ, bhante, abbhutaṁ, bhante.


pli: Yāva subhāsitañcidaṁ, bhante, bhagavatā—


pli: api ca, udāyi, yo sadevake loke samārake sabrahmake sassamaṇabrāhmaṇiyā pajāya sadevamanussāya āguṁ na karoti kāyena vācāya manasā, tamahaṁ ‘nāgo’ti brūmīti.


pli: Idañca panāhaṁ, bhante, bhagavatā subhāsitaṁ imāhi gāthāhi anumodāmi—


pli: Manussabhūtaṁ sambuddhaṁ,


pli: attadantaṁ samāhitaṁ;


pli: Iriyamānaṁ brahmapathe,


pli: cittassūpasame rataṁ.


pli: Yaṁ manussā namassanti,


pli: sabbadhammāna pāraguṁ;


pli: Devāpi taṁ namassanti,


pli: iti me arahato sutaṁ.


pli: Sabbasaṁyojanātītaṁ,


pli: vanā nibbanamāgataṁ;


pli: Kāmehi nekkhammarataṁ,


pli: muttaṁ selāva kañcanaṁ.


pli: Sabbe accarucī nāgo,


pli: himavāññe siluccaye;


pli: Sabbesaṁ nāganāmānaṁ,


pli: saccanāmo anuttaro.


pli: Nāgaṁ vo kittayissāmi,


pli: na hi āguṁ karoti so;


pli: Soraccaṁ avihiṁsā ca,


pli: pādā nāgassa te duve.


pli: Tapo ca brahmacariyaṁ,


pli: caraṇā nāgassa tyāpare;


pli: Saddhāhattho mahānāgo,


pli: upekkhāsetadantavā.


pli: Sati gīvā siro paññā,


pli: vīmaṁsā dhammacintanā;


pli: Dhammakucchisamātapo,


pli: viveko tassa vāladhi.


pli: So jhāyī assāsarato,


pli: ajjhattaṁ susamāhito;


pli: Gacchaṁ samāhito nāgo,


pli: ṭhito nāgo samāhito.


pli: Seyyaṁ samāhito nāgo,


pli: nisinnopi samāhito;


pli: Sabbattha saṁvuto nāgo,


pli: esā nāgassa sampadā.


pli: Bhuñjati anavajjāni,


pli: sāvajjāni na bhuñjati;


pli: Ghāsamacchādanaṁ laddhā,


pli: sannidhiṁ parivajjayaṁ.


pli: Saṁyojanaṁ aṇuṁ thūlaṁ,


pli: sabbaṁ chetvāna bandhanaṁ;


pli: Yena yeneva gacchati,


pli: anapekkhova gacchati.


pli: Yathāpi udake jātaṁ,


pli: puṇḍarīkaṁ pavaḍḍhati;


pli: Nupalippati toyena,


pli: sucigandhaṁ manoramaṁ.


pli: Tatheva loke sujāto,


pli: buddho loke viharati;


pli: Nupalippati lokena,


pli: toyena padumaṁ yathā.


pli: Mahāginīva jalito,


pli: anāhārūpasammati;


pli: Saṅkhāresūpasantesu,


pli: nibbutoti pavuccati.


pli: Atthassāyaṁ viññāpanī,


pli: upamā viññūhi desitā;


pli: Viññassanti mahānāgā,


pli: nāgaṁ nāgena desitaṁ.


pli: Vītarāgo vītadoso,


pli: Vītamoho anāsavo;


pli: Sarīraṁ vijahaṁ nāgo,


pli: Parinibbissati anāsavo”ti.


pli: Paṭhamaṁ.


title_pli: Aṅguttara Nikāya 6.44 5. Dhammikavagga

pli: Aṅguttara Nikāya 6.44


pli: 5. Dhammikavagga


pli: Migasālāsutta


pli: Atha kho āyasmā ānando pubbaṇhasamayaṁ nivāsetvā pattacīvaramādāya yena migasālāya upāsikāya nivesanaṁ tenupasaṅkami; upasaṅkamitvā paññatte āsane nisīdi.


pli: Atha kho migasālā upāsikā yenāyasmā ānando tenupasaṅkami; upasaṅkamitvā āyasmantaṁ ānandaṁ abhivādetvā ekamantaṁ nisīdi. Ekamantaṁ nisinnā kho migasālā upāsikā āyasmantaṁ ānandaṁ etadavoca:


pli: “Kathaṁ kathaṁ nāmāyaṁ, bhante ānanda, bhagavatā dhammo desito aññeyyo, yatra hi nāma brahmacārī ca abrahmacārī ca ubho samasamagatikā bhavissanti abhisamparāyaṁ?


pli: Pitā me, bhante, purāṇo brahmacārī ahosi ārācārī virato methunā gāmadhammā.


pli: So kālaṅkato bhagavatā byākato sakadāgāmī satto tusitaṁ kāyaṁ upapannoti.


pli: Petteyyopi me, bhante, isidatto abrahmacārī ahosi sadārasantuṭṭho.


pli: Sopi kālaṅkato bhagavatā byākato sakadāgāmipatto tusitaṁ kāyaṁ upapannoti.


pli: Kathaṁ kathaṁ nāmāyaṁ, bhante ānanda, bhagavatā dhammo desito aññeyyo, yatra hi nāma brahmacārī ca abrahmacārī ca ubho samasamagatikā bhavissanti abhisamparāyan”ti?


pli: “Evaṁ kho panetaṁ, bhagini, bhagavatā byākatan”ti.


pli: Atha kho āyasmā ānando migasālāya upāsikāya nivesane piṇḍapātaṁ gahetvā uṭṭhāyāsanā pakkāmi.


pli: Atha kho āyasmā ānando pacchābhattaṁ piṇḍapātapaṭikkanto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “Idhāhaṁ, bhante, pubbaṇhasamayaṁ nivāsetvā pattacīvaramādāya yena migasālāya upāsikāya nivesanaṁ tenupasaṅkamiṁ; upasaṅkamitvā paññatte āsane nisīdiṁ.


pli: Atha kho, bhante, migasālā upāsikā yenāhaṁ tenupasaṅkami; upasaṅkamitvā maṁ abhivādetvā ekamantaṁ nisīdi. Ekamantaṁ nisinnā kho, bhante, migasālā upāsikā maṁ etadavoca:


pli: ‘kathaṁ kathaṁ nāmāyaṁ, bhante ānanda, bhagavatā dhammo desito aññeyyo, yatra hi nāma brahmacārī ca abrahmacārī ca ubho samasamagatikā bhavissanti abhisamparāyaṁ.


pli: So kālaṅkato bhagavatā byākato sakadāgāmipatto tusitaṁ kāyaṁ upapannoti.


pli: Kathaṁ kathaṁ nāmāyaṁ, bhante ānanda, bhagavatā dhammo desito aññeyyo, yatra hi nāma brahmacārī ca abrahmacārī ca ubho samasamagatikā bhavissanti abhisamparāyan’ti?


pli: Evaṁ vutte, ahaṁ, bhante, migasālaṁ upāsikaṁ etadavocaṁ:


pli: ‘evaṁ kho panetaṁ, bhagini, bhagavatā byākatan’”ti.


pli: “Kā cānanda, migasālā upāsikā bālā abyattā ammakā ammakapaññā, ke ca purisapuggalaparopariyañāṇe?


pli: Chayime, ānanda, puggalā santo saṁvijjamānā lokasmiṁ.


pli: Katame cha?


pli: Idhānanda, ekacco puggalo sorato hoti sukhasaṁvāso, abhinandanti sabrahmacārī ekattavāsena.


pli: Tassa savanenapi akataṁ hoti, bāhusaccenapi akataṁ hoti, diṭṭhiyāpi appaṭividdhaṁ hoti, sāmāyikampi vimuttiṁ na labhati.


pli: So kāyassa bhedā paraṁ maraṇā hānāya pareti no visesāya, hānagāmīyeva hoti no visesagāmī.


pli: Idha panānanda, ekacco puggalo sorato hoti sukhasaṁvāso, abhinandanti sabrahmacārī ekattavāsena.


pli: Tassa savanenapi kataṁ hoti, bāhusaccenapi kataṁ hoti, diṭṭhiyāpi paṭividdhaṁ hoti, sāmāyikampi vimuttiṁ labhati.


pli: So kāyassa bhedā paraṁ maraṇā visesāya pareti no hānāya, visesagāmīyeva hoti no hānagāmī.


pli: Tatrānanda, pamāṇikā pamiṇanti:


pli: ‘imassapi teva dhammā aparassapi teva dhammā, kasmā tesaṁ eko hīno eko paṇīto’ti.


pli: Tañhi tesaṁ, ānanda, hoti dīgharattaṁ ahitāya dukkhāya.


pli: Tatrānanda, yvāyaṁ puggalo sorato hoti sukhasaṁvāso, abhinandanti sabrahmacārī ekattavāsena, tassa savanenapi kataṁ hoti, bāhusaccenapi kataṁ hoti, diṭṭhiyāpi paṭividdhaṁ hoti, sāmāyikampi vimuttiṁ labhati.


pli: Ayaṁ, ānanda, puggalo amunā purimena puggalena abhikkantataro ca paṇītataro ca.


pli: Taṁ kissa hetu?


pli: Imaṁ hānanda, puggalaṁ dhammasoto nibbahati,


pli: tadantaraṁ ko jāneyya aññatra tathāgatena.


pli: Tasmātihānanda, mā puggalesu pamāṇikā ahuvattha;


pli: mā puggalesu pamāṇaṁ gaṇhittha.


pli: Khaññati hānanda, puggalesu pamāṇaṁ gaṇhanto.


pli: Ahaṁ vā, ānanda, puggalesu pamāṇaṁ gaṇheyyaṁ, yo vā panassa mādiso.


pli: Idha panānanda, ekaccassa puggalassa kodhamāno adhigato hoti, samayena samayañcassa lobhadhammā uppajjanti.


pli: Tassa savanenapi akataṁ hoti, bāhusaccenapi akataṁ hoti, diṭṭhiyāpi appaṭividdhaṁ hoti, sāmāyikampi vimuttiṁ na labhati.


pli: So kāyassa bhedā paraṁ maraṇā hānāya pareti no visesāya, hānagāmīyeva hoti no visesagāmī.


pli: Tassa savanenapi kataṁ hoti …pe…


pli: no hānagāmī.


pli: Tatrānanda, pamāṇikā pamiṇanti …pe…


pli: yo vā panassa mādiso.


pli: Idha panānanda, ekaccassa puggalassa kodhamāno adhigato hoti, samayena samayañcassa vacīsaṅkhārā uppajjanti.


pli: Tassa savanenapi akataṁ hoti …pe… sāmāyikampi vimuttiṁ na labhati.


pli: Tassa savanenapi kataṁ hoti, bāhusaccenapi kataṁ hoti, diṭṭhiyāpi paṭividdhaṁ hoti, sāmāyikampi vimuttiṁ labhati.


pli: So kāyassa bhedā paraṁ maraṇā visesāya pareti no hānāya, visesagāmīyeva hoti no hānagāmī.


pli: Tatrānanda, pamāṇikā pamiṇanti:


pli: ‘imassapi teva dhammā, aparassapi teva dhammā. Kasmā tesaṁ eko hīno, eko paṇīto’ti?


pli: Tañhi tesaṁ, ānanda, hoti dīgharattaṁ ahitāya dukkhāya.


pli: Tatrānanda, yassa puggalassa kodhamāno adhigato hoti, samayena samayañcassa vacīsaṅkhārā uppajjanti, tassa savanenapi kataṁ hoti, bāhusaccenapi kataṁ hoti, diṭṭhiyāpi paṭividdhaṁ hoti, sāmāyikampi vimuttiṁ labhati.


pli: Ayaṁ, ānanda, puggalo amunā purimena puggalena abhikkantataro ca paṇītataro ca.


pli: Taṁ kissa hetu?


pli: Imaṁ hānanda, puggalaṁ dhammasoto nibbahati.


pli: Tadantaraṁ ko jāneyya aññatra tathāgatena.


pli: Tasmātihānanda, mā puggalesu pamāṇikā ahuvattha;


pli: mā puggalesu pamāṇaṁ gaṇhittha.


pli: Khaññati hānanda, puggalesu pamāṇaṁ gaṇhanto.


pli: Ahaṁ vā, ānanda, puggalesu pamāṇaṁ gaṇheyyaṁ, yo vā panassa mādiso.


pli: Kā cānanda, migasālā upāsikā bālā abyattā ammakā ammakapaññā, ke ca purisapuggalaparopariyañāṇe.


pli: Ime kho, ānanda, cha puggalā santo saṁvijjamānā lokasmiṁ.


pli: Yathārūpena, ānanda, sīlena purāṇo samannāgato ahosi, tathārūpena sīlena isidatto samannāgato abhavissa. Nayidha purāṇo isidattassa gatimpi aññassa.


pli: Yathārūpāya ca, ānanda, paññāya isidatto samannāgato ahosi, tathārūpāya paññāya purāṇo samannāgato abhavissa. Nayidha isidatto purāṇassa gatimpi aññassa.


pli: Iti kho, ānanda, ime puggalā ubho ekaṅgahīnā”ti.


pli: Dutiyaṁ.


title_pli: Aṅguttara Nikāya 6.45 5. Dhammikavagga

pli: Aṅguttara Nikāya 6.45


pli: 5. Dhammikavagga


pli: Iṇasutta


pli: “Dāliddiyaṁ, bhikkhave, dukkhaṁ lokasmiṁ kāmabhogino”ti?


pli: “Evaṁ, bhante”.


pli: “Yampi, bhikkhave, daliddo assako anāḷhiko iṇaṁ ādiyati, iṇādānampi, bhikkhave, dukkhaṁ lokasmiṁ kāmabhogino”ti?


pli: “Yampi, bhikkhave, daliddo assako anāḷhiko iṇaṁ ādiyitvā vaḍḍhiṁ paṭissuṇāti, vaḍḍhipi, bhikkhave, dukkhā lokasmiṁ kāmabhogino”ti?


pli: “Yampi, bhikkhave, daliddo assako anāḷhiko vaḍḍhiṁ paṭissuṇitvā kālābhataṁ vaḍḍhiṁ na deti, codentipi naṁ;


pli: codanāpi, bhikkhave, dukkhā lokasmiṁ kāmabhogino”ti?


pli: “Yampi, bhikkhave, daliddo assako anāḷhiko codiyamāno na deti, anucarantipi naṁ;


pli: anucariyāpi, bhikkhave, dukkhā lokasmiṁ kāmabhogino”ti?


pli: “Yampi, bhikkhave, daliddo assako anāḷhiko anucariyamāno na deti, bandhantipi naṁ;


pli: bandhanampi, bhikkhave, dukkhaṁ lokasmiṁ kāmabhogino”ti?


pli: “Iti kho, bhikkhave, dāliddiyampi dukkhaṁ lokasmiṁ kāmabhogino, iṇādānampi dukkhaṁ lokasmiṁ kāmabhogino, vaḍḍhipi dukkhā lokasmiṁ kāmabhogino, codanāpi dukkhā lokasmiṁ kāmabhogino, anucariyāpi dukkhā lokasmiṁ kāmabhogino, bandhanampi dukkhaṁ lokasmiṁ kāmabhogino;


pli: evamevaṁ kho, bhikkhave, yassa kassaci saddhā natthi kusalesu dhammesu, hirī natthi kusalesu dhammesu, ottappaṁ natthi kusalesu dhammesu, vīriyaṁ natthi kusalesu dhammesu, paññā natthi kusalesu dhammesu—


pli: ayaṁ vuccati, bhikkhave, ariyassa vinaye daliddo assako anāḷhiko.


pli: Sa kho so, bhikkhave, daliddo assako anāḷhiko saddhāya asati kusalesu dhammesu, hiriyā asati kusalesu dhammesu, ottappe asati kusalesu dhammesu, vīriye asati kusalesu dhammesu, paññāya asati kusalesu dhammesu, kāyena duccaritaṁ carati, vācāya duccaritaṁ carati, manasā duccaritaṁ carati.


pli: Idamassa iṇādānasmiṁ vadāmi.


pli: So tassa kāyaduccaritassa paṭicchādanahetu pāpikaṁ icchaṁ paṇidahati.


pli: ‘Mā maṁ jaññū’ti icchati, ‘mā maṁ jaññū’ti saṅkappati, ‘mā maṁ jaññū’ti vācaṁ bhāsati, ‘mā maṁ jaññū’ti kāyena parakkamati. So tassa vacīduccaritassa paṭicchādanahetu …pe… so tassa manoduccaritassa paṭicchādanahetu …pe… ‘mā maṁ jaññū’ti kāyena parakkamati.


pli: Idamassa vaḍḍhiyā vadāmi.


pli: Tamenaṁ pesalā sabrahmacārī evamāhaṁsu:


pli: ‘ayañca so āyasmā evaṅkārī evaṁsamācāro’ti.


pli: Idamassa codanāya vadāmi.


pli: Tamenaṁ araññagataṁ vā rukkhamūlagataṁ vā suññāgāragataṁ vā vippaṭisārasahagatā pāpakā akusalavitakkā samudācaranti.


pli: Idamassa anucariyāya vadāmi.


pli: Sa kho so, bhikkhave, daliddo assako anāḷhiko kāyena duccaritaṁ caritvā vācāya duccaritaṁ caritvā manasā duccaritaṁ caritvā kāyassa bhedā paraṁ maraṇā nirayabandhane vā bajjhati tiracchānayonibandhane vā.


pli: Nāhaṁ, bhikkhave, aññaṁ ekabandhanampi samanupassāmi evaṁdāruṇaṁ evaṅkaṭukaṁ evaṁantarāyakaraṁ anuttarassa yogakkhemassa adhigamāya, yathayidaṁ, bhikkhave, nirayabandhanaṁ vā tiracchānayonibandhanaṁ vāti.


pli: Dāliddiyaṁ dukkhaṁ loke,


pli: iṇādānañca vuccati;


pli: Daliddo iṇamādāya,


pli: bhuñjamāno vihaññati.


pli: Tato anucaranti naṁ,


pli: bandhanampi nigacchati;


pli: Etañhi bandhanaṁ dukkhaṁ,


pli: kāmalābhābhijappinaṁ.


pli: Tatheva ariyavinaye,


pli: saddhā yassa na vijjati;


pli: Ahirīko anottappī,


pli: pāpakammavinibbayo.


pli: Kāyaduccaritaṁ katvā,


pli: vacīduccaritāni ca;


pli: Manoduccaritaṁ katvā,


pli: ‘mā maṁ jaññū’ti icchati.


pli: So saṁsappati kāyena,


pli: vācāya uda cetasā;


pli: Pāpakammaṁ pavaḍḍhento,


pli: tattha tattha punappunaṁ.


pli: So pāpakammo dummedho,


pli: jānaṁ dukkaṭamattano;


pli: Daliddo iṇamādāya,


pli: bhuñjamāno vihaññati.


pli: Tato anucaranti naṁ,


pli: saṅkappā mānasā dukhā;


pli: Gāme vā yadi vāraññe,


pli: yassa vippaṭisārajā.


pli: Yonimaññataraṁ gantvā,


pli: niraye vāpi bajjhati.


pli: Etañhi bandhanaṁ dukkhaṁ,


pli: yamhā dhīro pamuccati;


pli: Dhammaladdhehi bhogehi,


pli: dadaṁ cittaṁ pasādayaṁ.


pli: Ubhayattha kaṭaggāho,


pli: saddhassa gharamesino;


pli: Diṭṭhadhammahitatthāya,


pli: samparāyasukhāya ca;


pli: Evametaṁ gahaṭṭhānaṁ,


pli: cāgo puññaṁ pavaḍḍhati.


pli: Tatheva ariyavinaye,


pli: saddhā yassa patiṭṭhitā;


pli: Hirīmano ca ottappī,


pli: paññavā sīlasaṁvuto.


pli: Eso kho ariyavinaye,


pli: ‘sukhajīvī’ti vuccati;


pli: Nirāmisaṁ sukhaṁ laddhā,


pli: upekkhaṁ adhitiṭṭhati.


pli: Pañca nīvaraṇe hitvā,


pli: niccaṁ āraddhavīriyo;


pli: Jhānāni upasampajja,


pli: ekodi nipako sato.


pli: Evaṁ ñatvā yathābhūtaṁ,


pli: sabbasaṁyojanakkhaye;


pli: Sabbaso anupādāya,


pli: sammā cittaṁ vimuccati.


pli: Tassa sammā vimuttassa,


pli: ñāṇañce hoti tādino;


pli: ‘Akuppā me vimuttī’ti,


pli: bhavasaṁyojanakkhaye.


pli: Etaṁ kho paramaṁ ñāṇaṁ,


pli: etaṁ sukhamanuttaraṁ;


pli: Asokaṁ virajaṁ khemaṁ,


pli: etaṁ ānaṇyamuttaman”ti.


pli: Tatiyaṁ.


title_pli: Aṅguttara Nikāya 6.46 5. Dhammikavagga

pli: Aṅguttara Nikāya 6.46


pli: 5. Dhammikavagga


pli: Mahācundasutta


pli: Evaṁ me sutaṁ—


pli: ekaṁ samayaṁ āyasmā mahācundo cetīsu viharati sayaṁjātiyaṁ.


pli: Tatra kho āyasmā mahācundo bhikkhū āmantesi:


pli: “āvuso bhikkhave”ti.


pli: “Āvuso”ti kho te bhikkhū āyasmato mahācundassa paccassosuṁ.


pli: Āyasmā mahācundo etadavoca:


pli: “Idhāvuso, dhammayogā bhikkhū jhāyī bhikkhū apasādenti:


pli: ‘ime pana jhāyinomhā, jhāyinomhāti jhāyanti pajjhāyanti nijjhāyanti avajjhāyanti.


pli: Kimime jhāyanti, kintime jhāyanti, kathaṁ ime jhāyantī’ti?


pli: Tattha dhammayogā ca bhikkhū nappasīdanti, jhāyī ca bhikkhū nappasīdanti, na ca bahujanahitāya paṭipannā honti bahujanasukhāya bahuno janassa atthāya hitāya sukhāya devamanussānaṁ.


pli: Idha panāvuso, jhāyī bhikkhū dhammayoge bhikkhū apasādenti:


pli: ‘ime pana dhammayogamhā, dhammayogamhāti uddhatā unnaḷā capalā mukharā vikiṇṇavācā muṭṭhassatī asampajānā asamāhitā vibbhantacittā pākatindriyā.


pli: Kimime dhammayogā, kintime dhammayogā, kathaṁ ime dhammayogā’ti?


pli: Tattha jhāyī ca bhikkhū nappasīdanti, dhammayogā ca bhikkhū nappasīdanti, na ca bahujanahitāya paṭipannā honti bahujanasukhāya bahuno janassa atthāya hitāya sukhāya devamanussānaṁ.


pli: Idha panāvuso, dhammayogā bhikkhū dhammayogānaññeva bhikkhūnaṁ vaṇṇaṁ bhāsanti, no jhāyīnaṁ bhikkhūnaṁ vaṇṇaṁ bhāsanti.


pli: Idha panāvuso, jhāyī bhikkhū jhāyīnaññeva bhikkhūnaṁ vaṇṇaṁ bhāsanti, no dhammayogānaṁ bhikkhūnaṁ vaṇṇaṁ bhāsanti.


pli: Tasmātihāvuso, evaṁ sikkhitabbaṁ:


pli: ‘dhammayogā samānā jhāyīnaṁ bhikkhūnaṁ vaṇṇaṁ bhāsissāmā’ti.


pli: Evañhi vo, āvuso, sikkhitabbaṁ.


pli: Taṁ kissa hetu?


pli: Acchariyā hete, āvuso, puggalā dullabhā lokasmiṁ, ye amataṁ dhātuṁ kāyena phusitvā viharanti.


pli: ‘jhāyī samānā dhammayogānaṁ bhikkhūnaṁ vaṇṇaṁ bhāsissāmā’ti.


pli: Acchariyā hete, āvuso, puggalā dullabhā lokasmiṁ ye gambhīraṁ atthapadaṁ paññāya ativijjha passantī”ti.


pli: Catutthaṁ.


title_pli: Aṅguttara Nikāya 6.47 5. Dhammikavagga

pli: Aṅguttara Nikāya 6.47


pli: 5. Dhammikavagga


pli: Paṭhamasandiṭṭhikasutta


pli: Atha kho moḷiyasīvako paribbājako yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho moḷiyasīvako paribbājako bhagavantaṁ etadavoca:


pli: “‘sandiṭṭhiko dhammo, sandiṭṭhiko dhammo’ti, bhante, vuccati.


pli: Kittāvatā nu kho, bhante, sandiṭṭhiko dhammo hoti akāliko ehipassiko opaneyyiko paccattaṁ veditabbo viññūhī”ti?


pli: “Tena hi, sīvaka, taññevettha paṭipucchāmi. Yathā te khameyya tathā naṁ byākareyyāsi.


pli: Taṁ kiṁ maññasi, sīvaka,


pli: santaṁ vā ajjhattaṁ lobhaṁ ‘atthi me ajjhattaṁ lobho’ti pajānāsi, asantaṁ vā ajjhattaṁ lobhaṁ ‘natthi me ajjhattaṁ lobho’ti pajānāsī”ti?


pli: “Evaṁ, bhante”.


pli: “Yaṁ kho tvaṁ, sīvaka, santaṁ vā ajjhattaṁ lobhaṁ ‘atthi me ajjhattaṁ lobho’ti pajānāsi, asantaṁ vā ajjhattaṁ lobhaṁ ‘natthi me ajjhattaṁ lobho’ti pajānāsi—


pli: evampi kho, sīvaka, sandiṭṭhiko dhammo hoti …pe….


pli: santaṁ vā ajjhattaṁ dosaṁ …pe…


pli: santaṁ vā ajjhattaṁ mohaṁ …pe…


pli: santaṁ vā ajjhattaṁ lobhadhammaṁ …pe…


pli: santaṁ vā ajjhattaṁ dosadhammaṁ …pe…


pli: santaṁ vā ajjhattaṁ mohadhammaṁ ‘atthi me ajjhattaṁ mohadhammo’ti pajānāsi, asantaṁ vā ajjhattaṁ mohadhammaṁ ‘natthi me ajjhattaṁ mohadhammo’ti pajānāsī”ti?


pli: “Yaṁ kho tvaṁ, sīvaka, santaṁ vā ajjhattaṁ mohadhammaṁ ‘atthi me ajjhattaṁ mohadhammo’ti pajānāsi, asantaṁ vā ajjhattaṁ mohadhammaṁ ‘natthi me ajjhattaṁ mohadhammo’ti pajānāsi—


pli: evaṁ kho, sīvaka, sandiṭṭhiko dhammo hoti akāliko ehipassiko opaneyyiko paccattaṁ veditabbo viññūhī”ti.


pli: “Abhikkantaṁ, bhante, abhikkantaṁ, bhante …pe…


pli: upāsakaṁ maṁ, bhante, bhagavā dhāretu ajjatagge pāṇupetaṁ saraṇaṁ gatan”ti.


pli: Pañcamaṁ.


title_pli: Aṅguttara Nikāya 6.48 5. Dhammikavagga

pli: Aṅguttara Nikāya 6.48


pli: 5. Dhammikavagga


pli: Dutiyasandiṭṭhikasutta


pli: Atha kho aññataro brāhmaṇo yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho so brāhmaṇo bhagavantaṁ etadavoca:


pli: “‘sandiṭṭhiko dhammo, sandiṭṭhiko dhammo’ti, bho gotama, vuccati.


pli: Kittāvatā nu kho, bho gotama, sandiṭṭhiko dhammo hoti akāliko ehipassiko opaneyyiko paccattaṁ veditabbo viññūhī”ti?


pli: “Tena hi, brāhmaṇa, taññevettha paṭipucchissāmi. Yathā te khameyya tathā naṁ byākareyyāsi.


pli: Taṁ kiṁ maññasi, brāhmaṇa,


pli: santaṁ vā ajjhattaṁ rāgaṁ ‘atthi me ajjhattaṁ rāgo’ti pajānāsi, asantaṁ vā ajjhattaṁ rāgaṁ ‘natthi me ajjhattaṁ rāgo’ti pajānāsī”ti?


pli: “Evaṁ, bho”.


pli: “Yaṁ kho tvaṁ, brāhmaṇa, santaṁ vā ajjhattaṁ rāgaṁ ‘atthi me ajjhattaṁ rāgo’ti pajānāsi, asantaṁ vā ajjhattaṁ rāgaṁ ‘natthi me ajjhattaṁ rāgo’ti pajānāsi—


pli: evampi kho, brāhmaṇa, sandiṭṭhiko dhammo hoti …pe….


pli: santaṁ vā ajjhattaṁ dosaṁ …pe…


pli: santaṁ vā ajjhattaṁ mohaṁ …pe…


pli: santaṁ vā ajjhattaṁ kāyasandosaṁ …pe…


pli: santaṁ vā ajjhattaṁ vacīsandosaṁ …pe…


pli: santaṁ vā ajjhattaṁ manosandosaṁ ‘atthi me ajjhattaṁ manosandoso’ti pajānāsi, asantaṁ vā ajjhattaṁ manosandosaṁ ‘natthi me ajjhattaṁ manosandoso’ti pajānāsī”ti?


pli: “Yaṁ kho tvaṁ, brāhmaṇa, santaṁ vā ajjhattaṁ manosandosaṁ ‘atthi me ajjhattaṁ manosandoso’ti pajānāsi, asantaṁ vā ajjhattaṁ manosandosaṁ ‘natthi me ajjhattaṁ manosandoso’ti pajānāsi—


pli: evaṁ kho, brāhmaṇa, sandiṭṭhiko dhammo hoti akāliko ehipassiko opaneyyiko paccattaṁ veditabbo viññūhī”ti.


pli: “Abhikkantaṁ, bho gotama, abhikkantaṁ, bho gotama …pe…


pli: upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatan”ti.


pli: Chaṭṭhaṁ.


title_pli: Aṅguttara Nikāya 6.49 5. Dhammikavagga

pli: Aṅguttara Nikāya 6.49


pli: 5. Dhammikavagga


pli: Khemasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena āyasmā ca khemo āyasmā ca sumano sāvatthiyaṁ viharanti andhavanasmiṁ.


pli: Atha kho āyasmā ca khemo āyasmā ca sumano yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinno kho āyasmā khemo bhagavantaṁ etadavoca:


pli: “Yo so, bhante, bhikkhu arahaṁ khīṇāsavo vusitavā katakaraṇīyo ohitabhāro anuppattasadattho parikkhīṇabhavasaṁyojano sammadaññāvimutto tassa na evaṁ hoti:


pli: ‘atthi me seyyoti vā atthi me sadisoti vā atthi me hīnoti vā’”ti.


pli: Idamavocāyasmā khemo.


pli: Samanuñño satthā ahosi.


pli: Atha kho āyasmā khemo “samanuñño me satthā”ti uṭṭhāyāsanā bhagavantaṁ abhivādetvā padakkhiṇaṁ katvā pakkāmi.


pli: Atha kho āyasmā sumano acirapakkante āyasmante kheme bhagavantaṁ etadavoca:


pli: “yo so, bhante, bhikkhu arahaṁ khīṇāsavo vusitavā katakaraṇīyo ohitabhāro anuppattasadattho parikkhīṇabhavasaṁyojano sammadaññāvimutto tassa na evaṁ hoti:


pli: ‘natthi me seyyoti vā natthi me sadisoti vā natthi me hīnoti vā’”ti.


pli: Idamavocāyasmā sumano.


pli: Atha kho āyasmā sumano “samanuñño me satthā”ti uṭṭhāyāsanā bhagavantaṁ abhivādetvā padakkhiṇaṁ katvā pakkāmi.


pli: Atha kho bhagavā acirapakkantesu āyasmante ca kheme āyasmante ca sumane bhikkhū āmantesi:


pli: “evaṁ kho, bhikkhave, kulaputtā aññaṁ byākaronti.


pli: Attho ca vutto attā ca anupanīto.


pli: Atha ca pana idhekacce moghapurisā hasamānakā maññe aññaṁ byākaronti.


pli: Te pacchā vighātaṁ āpajjantīti.


pli: Na ussesu na omesu,


pli: Samatte nopanīyare;


pli: Khīṇā jāti vusitaṁ brahmacariyaṁ,


pli: Caranti saṁyojanavippamuttā”ti.


pli: Sattamaṁ.


title_pli: Aṅguttara Nikāya 6.5 1. Āhuneyyavagga

pli: Aṅguttara Nikāya 6.5


pli: 1. Āhuneyyavagga


pli: Paṭhamaājānīyasutta


pli: “Chahi, bhikkhave, aṅgehi samannāgato rañño bhadro assājānīyo rājāraho hoti rājabhoggo, rañño aṅgantveva saṅkhaṁ gacchati.


pli: Katamehi chahi?


pli: Idha, bhikkhave, rañño bhadro assājānīyo khamo hoti rūpānaṁ, khamo saddānaṁ, khamo gandhānaṁ, khamo rasānaṁ, khamo phoṭṭhabbānaṁ, vaṇṇasampanno ca hoti.


pli: Imehi kho, bhikkhave, chahi aṅgehi samannāgato rañño bhadro assājānīyo rājāraho hoti rājabhoggo, rañño aṅgantveva saṅkhaṁ gacchati.


pli: Evamevaṁ kho, bhikkhave, chahi dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassa.


pli: Idha, bhikkhave, bhikkhu khamo hoti rūpānaṁ, khamo saddānaṁ, khamo gandhānaṁ, khamo rasānaṁ, khamo phoṭṭhabbānaṁ, khamo dhammānaṁ.


pli: Imehi kho, bhikkhave, chahi dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassā”ti.


pli: Pañcamaṁ.


title_pli: Aṅguttara Nikāya 6.50 5. Dhammikavagga

pli: Aṅguttara Nikāya 6.50


pli: 5. Dhammikavagga


pli: Indriyasaṁvarasutta


pli: “Indriyasaṁvare, bhikkhave, asati indriyasaṁvaravipannassa hatūpanisaṁ hoti sīlaṁ;


pli: sīle asati sīlavipannassa hatūpaniso hoti sammāsamādhi;


pli: sammāsamādhimhi asati sammāsamādhivipannassa hatūpanisaṁ hoti yathābhūtañāṇadassanaṁ;


pli: yathābhūtañāṇadassane asati yathābhūtañāṇadassanavipannassa hatūpaniso hoti nibbidāvirāgo;


pli: nibbidāvirāge asati nibbidāvirāgavipannassa hatūpanisaṁ hoti vimuttiñāṇadassanaṁ.


pli: Seyyathāpi, bhikkhave, rukkho sākhāpalāsavipanno.


pli: Tassa papaṭikāpi na pāripūriṁ gacchati, tacopi na pāripūriṁ gacchati, pheggupi na pāripūriṁ gacchati, sāropi na pāripūriṁ gacchati.


pli: Evamevaṁ kho, bhikkhave, indriyasaṁvare asati indriyasaṁvaravipannassa hatūpanisaṁ hoti sīlaṁ …pe…


pli: vimuttiñāṇadassanaṁ.


pli: Indriyasaṁvare, bhikkhave, sati indriyasaṁvarasampannassa upanisasampannaṁ hoti sīlaṁ;


pli: sīle sati sīlasampannassa upanisasampanno hoti sammāsamādhi;


pli: sammāsamādhimhi sati sammāsamādhisampannassa upanisasampannaṁ hoti yathābhūtañāṇadassanaṁ;


pli: yathābhūtañāṇadassane sati yathābhūtañāṇadassanasampannassa upanisasampanno hoti nibbidāvirāgo;


pli: nibbidāvirāge sati nibbidāvirāgasampannassa upanisasampannaṁ hoti vimuttiñāṇadassanaṁ.


pli: Seyyathāpi, bhikkhave, rukkho sākhāpalāsasampanno. Tassa papaṭikāpi pāripūriṁ gacchati, tacopi pāripūriṁ gacchati, pheggupi pāripūriṁ gacchati, sāropi pāripūriṁ gacchati.


pli: Evamevaṁ kho, bhikkhave, indriyasaṁvare sati indriyasaṁvarasampannassa upanisasampannaṁ hoti sīlaṁ …pe…


pli: vimuttiñāṇadassanan”ti.


pli: Aṭṭhamaṁ.


title_pli: Aṅguttara Nikāya 6.51 5. Dhammikavagga

pli: Aṅguttara Nikāya 6.51


pli: 5. Dhammikavagga


pli: Ānandasutta


pli: Atha kho āyasmā ānando yenāyasmā sāriputto tenupasaṅkami; upasaṅkamitvā āyasmatā sāriputtena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho āyasmā ānando āyasmantaṁ sāriputtaṁ etadavoca:


pli: “Kittāvatā nu kho, āvuso sāriputta, bhikkhu assutañceva dhammaṁ suṇāti, sutā cassa dhammā na sammosaṁ gacchanti, ye cassa dhammā pubbe cetasā samphuṭṭhapubbā te ca samudācaranti, aviññātañca vijānātī”ti?


pli: “Āyasmā kho ānando bahussuto.


pli: Paṭibhātu āyasmantaṁyeva ānandan”ti.


pli: “Tenahāvuso sāriputta, suṇāhi, sādhukaṁ manasi karohi; bhāsissāmī”ti.


pli: “Evamāvuso”ti kho āyasmā sāriputto āyasmato ānandassa paccassosi.


pli: Āyasmā ānando etadavoca:


pli: “Idhāvuso sāriputta, bhikkhu dhammaṁ pariyāpuṇāti—


pli: suttaṁ geyyaṁ veyyākaraṇaṁ gāthaṁ udānaṁ itivuttakaṁ jātakaṁ abbhutadhammaṁ vedallaṁ.


pli: So yathāsutaṁ yathāpariyattaṁ dhammaṁ vitthārena paresaṁ deseti, yathāsutaṁ yathāpariyattaṁ dhammaṁ vitthārena paresaṁ vāceti, yathāsutaṁ yathāpariyattaṁ dhammaṁ vitthārena sajjhāyaṁ karoti, yathāsutaṁ yathāpariyattaṁ dhammaṁ cetasā anuvitakketi anuvicāreti manasānupekkhati.


pli: Yasmiṁ āvāse therā bhikkhū viharanti bahussutā āgatāgamā dhammadharā vinayadharā mātikādharā tasmiṁ āvāse vassaṁ upeti.


pli: Te kālena kālaṁ upasaṅkamitvā paripucchati paripañhati:


pli: ‘idaṁ, bhante, kathaṁ; imassa kvattho’ti?


pli: Te tassa āyasmato avivaṭañceva vivaranti, anuttānīkatañca uttānīkaronti, anekavihitesu ca kaṅkhāṭhāniyesu dhammesu kaṅkhaṁ paṭivinodenti.


pli: Ettāvatā kho, āvuso sāriputta, bhikkhu assutañceva dhammaṁ suṇāti, sutā cassa dhammā na sammosaṁ gacchanti, ye cassa dhammā pubbe cetasā samphuṭṭhapubbā te ca samudācaranti, aviññātañca vijānātī”ti.


pli: “Acchariyaṁ, āvuso, abbhutaṁ, āvuso, yāva subhāsitañcidaṁ āyasmatā ānandena.


pli: Imehi ca mayaṁ chahi dhammehi samannāgataṁ āyasmantaṁ ānandaṁ dhārema.


pli: Āyasmā hi ānando dhammaṁ pariyāpuṇāti—


pli: Āyasmā ānando yathāsutaṁ yathāpariyattaṁ dhammaṁ vitthārena paresaṁ deseti, āyasmā ānando yathāsutaṁ yathāpariyattaṁ dhammaṁ vitthārena paresaṁ vāceti, āyasmā ānando yathāsutaṁ yathāpariyattaṁ dhammaṁ vitthārena sajjhāyaṁ karoti, āyasmā ānando yathāsutaṁ yathāpariyattaṁ dhammaṁ cetasā anuvitakketi anuvicāreti manasānupekkhati.


pli: Āyasmā ānando yasmiṁ āvāse therā bhikkhū viharanti bahussutā āgatāgamā dhammadharā vinayadharā mātikādharā tasmiṁ āvāse vassaṁ upeti.


pli: Te āyasmā ānando kālena kālaṁ upasaṅkamitvā paripucchati paripañhati:


pli: Te āyasmato ānandassa avivaṭañceva vivaranti, anuttānīkatañca uttānīkaronti, anekavihitesu ca kaṅkhāṭhāniyesu dhammesu kaṅkhaṁ paṭivinodentī”ti.


pli: Navamaṁ.


title_pli: Aṅguttara Nikāya 6.52 5. Dhammikavagga

pli: Aṅguttara Nikāya 6.52


pli: 5. Dhammikavagga


pli: Khattiyasutta


pli: Atha kho jāṇussoṇi brāhmaṇo yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho jāṇussoṇi brāhmaṇo bhagavantaṁ etadavoca: